Source: http://docplayer.hu/7076-Az-alkotmany-moralis-ertelmezese-es-a-tobbsegi-elv.html
Timestamp: 2018-03-24 22:11:35+00:00

Document:
AZ ALKOTMÁNY MORÁLIS ÉRTELMEZÉSE ÉS A TÖBBSÉGI ELV* - PDF
Download "AZ ALKOTMÁNY MORÁLIS ÉRTELMEZÉSE ÉS A TÖBBSÉGI ELV*"
1 Ronald Dworkin AZ ALKOTMÁNY MORÁLIS ÉRTELMEZÉSE ÉS A TÖBBSÉGI ELV* ALKOTMÁNYOS ELLENTMONDÁSOK A legtöbb modern alkotmány nagyon széles és absztrakt megfogalmazásban deklarálja az állammal szembeni egyéni jogokat. Az Egyesült Államok Alkotmányának Elsô Kiegészítése például kimondja, hogy a Kongresszus nem alkothat olyan törvényt, amely korlátozza a szólásszabadságot. A politikai alkotmány sajátos értelmezése és érvényesítése szerint, amelyet én morális értelmezésnek nevezek, mindannyiunknak bíróknak, jogászoknak, állampolgároknak egyaránt úgy kell tolmácsolnunk és alkalmaznunk az absztrakt cikkelyeket, hogy azok a politikai tisztesség és igazságosság erkölcsi elveinek megfeleljenek. Az Elsô Kiegészítés például elismeri és az amerikai jogrendszer részévé teszi azt az erkölcsi elvet, hogy az államnak nem szabad cenzúráznia, amit az állampolgárok mondanak vagy publikálnak. Tehát egy új vagy ellentmondásos alkotmányos kérdés felmerülésekor a véleményt alkotóknak el kell dönteniük, hogyan lehet egy absztrakt morális elvet megfelelôen értelmezni. Ha az a kérdés például, hogy az Elsô Kiegészítés megengedi-e a pornográfia ellenes törvényalkotást, el kell dönteni, hogy a cenzúrát elítélô morális elv abban a formában, ahogy az amerikai jogrendszerbe beépült, kiterjed-e a pornográfiára. RONALD DWORKIN LEGFONTOSABB MÛVEI Taking Rights Seriously. Cambridge, Mass., Harvard University Press, A Matter of Principle. Cambridge, Mass., Harvard University Press, Law s Empire. Cambridge, Mass., Harvard University Press, Life s Dominion. Alfred A. Knopf, Inc. New York, Freedom s Law. The Moral Reading of the American Constitution. Cambridge, Mass., Harvard University Press, MAGYAR NYELVEN MEGJELENT MÛVEI Liberalizmus. In: Az angolszász liberalizmus klasszikusai. II. Atlantisz Kiadó, Budapest, A megôrzött közép. Hiány, október Szabadság, egyenlôség, közösség. 2000, március A cenzúra új térképe. BUKSZ, szám A nôk és a pornográfia. Jogállam, szám A politikai bírók és a joguralom. In: Joguralom és jogállam. Antológia a Rule of Law és a Rechtsstaat irodalmának körébôl. Budapest, Alkotmányjogi esetek. In: Alkotmánybíráskodás, alkotmányértelmezés. Budapest, A szabályok modellje. In: Mai angol amerikai jogelméleti törekvések. Miskolc, * Az írás a szerzô Freedom s Law címû könyvének bevezetô fejezete. A morális értelmezés tehát a politikai morált teszi az alkotmányjog központi kérdésévé. 1 A politikai morál azonban természetébôl adódóan bizonytalan és ellentmondásos fogalom, tehát ha valamely kormányzati rendszerben ezt az elvet a jogrendszer részévé teszik, el kell dönteni, kinek az értelmezését és felfogását tekintik irányadónak a konkrét esetekben. Az amerikai alkotmányos rendszerben a bírók, leginkább a Legfelsôbb Bíróság bírái rendelkeznek ezzel a felhatalmazással. Az Alkotmány morális értelmezésérôl ezért állítják bírálói, hogy abszolút hatalmat ad a bíróknak arra, hogy saját erkölcsi meggyôzôdésüket rákényszerítsék az emberekre. A késôbbiekben rávilágítok majd, miért alaptalan ez a vád. Elôször azt szeretném hangsúlyozni, hogy a gyakorlat szempontjából nincs semmi forradalmi a morális értelmezésben. Remélem, írásommal sikerül bizonyítanom, hogy amenynyiben az amerikai jogászok és bírók következetes stratégiát követnek az Alkotmány értelmezésében, máris a morális értelmezést alkalmazzák. Ez magyarázza, hogy mind szakemberek, mind újságírók miért minôsíthetik a bírókat oly könynyen liberálisnak vagy konzervatívnak : döntéseik azért különböznek, mert az egyes bírók eltérôen értelmezik az Alkotmányban foglalt központi morális értékeket. A kon- FUNDAMENTUM / SZÁM tanulmány / 7
2 zervatív politikai meggyôzôdésû bírók természetesen konzervatív módon fogják értelmezni az absztrakt alkotmányos elveket, ahogy a század elején is tették, amikor tévesen úgy vélték, hogy a szabadsághoz elengedhetetlenek a tulajdonnal és a szerzôdésekkel kapcsolatos bizonyos jogok. A liberálisabb meggyôzôdésû bírók természetesen liberálisan fogják értelmezni ezeket az elveket, ahogy például a Warren-bíróság által fémjelzett aranykorban történt. A morális értelmezés önmagában nem liberális és nem is konzervatív értelmezési stratégia. Igaz viszont, hogy az elmúlt évtizedekben a liberális bírók több törvényt és rendeletet nyilvánítottak alkotmányellenesnek, mint konzervatív társaik. Ennek egyszerûen az az oka, hogy ezekben az évtizedekben legnagyobbrészt megfeleltek a konzervatív politikai alapelveknek vagy legalábbis nem voltak ellentétesek velük, azok az intézkedések, amelyek alkotmányos alapon ésszerûen megkérdôjelezhetôk lettek volna. Ez alól az általános megállapítás alól természetesen vannak kivételek. Például a konzervatívok morális alapon erôsen ellenzik a pozitív diszkriminációt (affirmative action), amely bizonyos elônyöket nyújt a kisebbséghez tartozó jelölteknek az egyetemi felvételinél vagy a munkavállalásnál. Ezekben az esetekben a konzervatív bírók nem haboztak követni a meggyôzôdésüknek megfelelô morális értelmezést. 2 Ez a megközelítés nemcsak az alkotmány-értelmezés jelentôsebb különbségeit segít megmagyarázni, hanem azokat a finomabb eltéréseket is, amelyek keresztbe szelik a hagyományos liberális konzervatív választóvonalat. Azok a konzervatív bírók, akik nagyra értékelik és a demokrácia szempontjából különösen fontosnak tartják a szólásszabadságot, más konzervatív kollegáiknál hajlamosabbak lesznek arra, hogy az Elsô Kiegészítés által nyújtott védelmet a politikai tiltakozás olyan formáira is kiterjesszék, amelynek céljaival egyébként nem értenek egyet, ahogy például ezt a Legfelsôbb Bíróság zászlóégetéssel kapcsolatos döntése is mutatta. 3 Tehát, ismételten szeretném leszögezni, hogy a morális értelmezés a gyakorlatban nem forradalmi találmány. Mindennapi munkájukban a jogászok és a bírók az Alkotmányt ösztönösen absztrakt morális elvek kifejezôdésének tekintik, amelyeket a konkrét ügyekre csak tiszta morális ítélettel lehet alkalmazni. Véleményem szerint és ezt késôbb érvekkel fogom alátámasztani, nincs is más választásuk. Valóban forradalmi az lenne, ha egy bíró nyíltan elismerné a morális értelmezést, és azt, hogy az alkotmányossággal kapcsolatos döntései során ez az ô stratégiája is. Általában még azok a jogtudósok és bírók is visszariadnak ettôl, akik közel kerültek a felismeréséhez. Ehelyett inkább más, általában metaforikus leírást próbálnak találni saját értelmezési gyakorlatukra. Ennek következtében az amerikai alkotmányos életben szembeszökô az ellentét a morális értelmezés tényleges szerepe, illetve megítélése között. A morális értelmezés ihlette a Legfelsôbb Bíróság összes kiemelkedô alkotmányos döntését (ugyanakkor a legrosszabbak közül is néhányat). Ennek ellenére az alkotmányjogászok szinte soha nem ismerik el a befolyását, és általában azok a bírók sem támogatják nyíltan, akiknek érvelése pedig érthetetlen lenne bármely más feladat-felfogás alapján. A morális értelmezést mint szélsôséges nézetet utasítják el, amelyet józan alkotmányjogász nem tesz magáévá. VÁRAKOZÁSAI A bírók alkotmányos kérdésekben hozott döntéseit nyilvánvalóan befolyásolja a politikai morálra vonatkozó meggyôzôdésük, és bár ezt a befolyást könnyen megmagyarázhatnák azzal, hogy az Alkotmány morális értelmezést kíván, ezt nem vállalják. Ehelyett, a bizonyítékok ellenére, tagadják hatását, és döntéseiket más zavarbaejtôen elégtelen okokkal próbálják magyarázni. Például azzal, hogy az alkotmányossággal kapcsolatos döntéseikben valamiféle homályos történelmi akaratot vagy egy általános, de közelebbrôl meg nem magyarázott alkotmányos struktúrát juttatnak érvényre, amelyek nem-morális fogalmakkal is alátámaszthatók. Ez az ellentmondás a megközelítés tényleges szerepe és megítélése között könnyen megmagyarázható. A morális értelmezés olyannyira beágyazódott az alkotmányos gyakorlatba, és annyival vonzóbb mind jogi, mind politikai értelemben, mint a többi alternatíva, hogy nem lehet egyszerûen figyelmen kívül hagyni, és különösen nem, amikor fontos alkotmányos kérdésekrôl van szó. Ennek ellenére a morális értelmezés intellektuálisan és politikailag is gyanús. Olybá tûnik, mintha feloldaná a jog és morál közti alapvetô különbséget azzal, hogy a jog úgy jelenik meg, mint amelynek a morális elvei történetesen éppen megnyerik az adott idôszak bíráit. Furcsamód úgy látszik, hogy korlátozza az emberek erkölcsi szuverenitását is, hiszen pontosan azokat a döntési jogosultságokat veszi ki a kezükbôl és bízza rá egy szakmai elitre, amelyekben az emberek joga és felelôssége a döntés, vagyis a politikai morál meghatározó kérdéseit. Ez a forrása annak a paradox ellentétnek, amely az Alkotmány morális értelmezésén nyugvó alkotmá- A BÍRÓKAT KINEVEZÔ PO- LITIKUSOK GYAKRAN AZÉRT HIÚSUL- NAK MEG, MERT NEM VESZIK FIGYELEMBE, HOGY AZ ÁL- TALUK HELYTELENNEK TAR- TOTT MORÁLIS ÉRTELMEZÉS VALÓJÁBAN MENNYIRE BE- ÁGYAZÓDOTT AZ ALKOT- MÁNYOS GYAKORLATBA. 8 / tanulmány SZÁM / FUNDAMENTUM
3 nyos gyakorlat és az ezen értelmezést elutasító alkotmányos elmélet között az Egyesült Államokban tapasztalható. Az ellentétnek komoly politikai ára is van. A konzervatív politikusok megpróbálják meggyôzni a nyilvánosságot, hogy a fontos alkotmányos esetek nem alapvetô politikai elveken múlnak ami pedig tény, hanem egyszerûen azon, hogy a bírók változtathatnak-e az Alkotmányon vagy sem. 4 Egyidôben még egyes liberális politikusok is elfogadták ezt a felfogást. Az Alkotmányt élô dokumentumnak tekintették, amit korszerûsíteni kell, hogy megfeleljen az új körülményeknek és az újfajta érzékenységeknek. Azt állították, hogy aktívan közelítenek az Alkotmányhoz, és ezzel látszólag reformot javasoltak, mégis elfogadták, hogy John Ely nem értelmezô (non interpretive) jellegûnek nevezze álláspontjukat, ami viszont azt a képzetet keltette, hogy inkább új dokumentumot alkotnak és nem a régit értelmezik. 5 Valójában, mint látni fogjuk, ez a jellemzés sosem volt pontos. Az elméleti vita soha nem arról szólt, hogy a bíróknak értelmezniük kell-e az Alkotmányt vagy megváltoztatni szinte senki sem gondolt az utóbbira, hanem arról, hogy miként kell értelmezni. A konzervatív politikusok természetesen kihasználták az egyszerûbb magyarázatot, és érdemben senki sem cáfolta meg ôket. Az ellentmondások azonban a politikusokat is zavarják. Fogadkoznak, hogy olyan bírókat neveznek ki és támogatnak, akik tiszteletben tartják és nem lépik túl hatáskörüket és békén hagyják az Alkotmányt, de gyakran csalódniuk kell, mivel a bíróknak valójában nem ezzel a kérdéssel kell szembenézniük. Amikor Dwight Eisenhower aki elítélte az általa bírói aktivizmusnak tartott magatartásformát, 1961-ben visszavonult hivatalából, azt nyilatkozta, hogy az Egyesült Államok elnökeként két nagy hibát követett el, és mind a kettô a Legfelsôbb Bíróságon ül. Egyrészt Earl Warrenre, a Legfelsôbb Bíróság elnökére gondolt, aki republikánus politikus volt, mielôtt Eisenhower kinevezte ôt a Legfelsôbb Bíróság élére, és aki a Bíróság történetének egyik legaktivistább idôszakában töltötte be ezt a posztot. Másrészt egy másik politikusra, William Brennan bíróra, aki kinevezése idején az egyik tagállamban volt bíró, majd az Alkotmány morális értelmezésének egyik legliberálisabb és legnyíltabb gyakorlója lett. Mind Ronald Reagan, mind George Bush határozottan elítélték, hogy a Legfelsôbb Bíróság kisajátítja az emberek elôjogait. Szilárd elhatározásuk volt, hogy olyan bírókat neveznek ki, akik tiszteletben tartják az emberek akaratát. Ôk és az a platform, amellyel az elnökségért harcba indultak különösen elítélték a Bíróság 1973-as Roe v. Wade esetben hozott döntését, amely kiállt az abortuszhoz való jog mellett. Megígérték, hogy az általuk kinevezett bírók megváltoztatják majd a döntést. Amikor azonban erre alkalom kínálkozott volna, a Reagan és Bush által kinevezett bírók közül hárman meglepô módon nemcsak fenntartották a hatályban lévô döntést, hanem új jogi alapot is teremtettek annak, mégpedig bizonyíthatóan az Alkotmány morális értelmezése alapján. A bírókat kinevezô politikusok várakozásai gyakran azért hiúsulnak meg, mert nem veszik figyelembe, hogy az általuk helytelennek tartott morális értelmezés valójában mennyire beágyazódott az alkotmányos gyakorlatba. A morális értelmezés szerepe rejtve marad, amikor a bíró saját meggyôzôdése alapján támogatja a törvényt, amelynek alkotmányossága kérdéses. Például, amikor a bíró erkölcsileg megengedhetônek tartja, hogy a többség bûncselekménnyé nyilvánítsa az abortuszt. A morális értelmezés szerepe azonban nyilvánvalóvá válik, ha egy bíró elvi meggyôzôdése amelyet tapasztalatok és viták alakítanak és esetleg módosítanak, a többség szándékával ellenkezô irányba hajlik. Ebben az esetben az Alkotmány alkalmazása azt jelenti, hogy a bíró kimondja: a többség nem teheti azt, amit akar. A legfelsôbb bírósági helyekre jelöltek szenátusi meghallgatása ugyancsak ellentmondásos. Ezeket az eseményeket napjainkban alaposan kutatják, a médiák bôségesen tudósítanak róluk, és gyakran a televízió is közvetíti ôket. Kitûnô lehetôséget nyújtanak a nyilvánosságnak arra, hogy részt vegyen az alkotmányos eljárásban. A folyamat lehetséges értékébôl azonban sokat levon a tényleges gyakorlat és az elfogadott teória közötti ellentmondás. (Nagyon jól illusztrálják ezt a Bush elnök idején, Clarence Thomas jelölése kapcsán tartott meghallgatások.) Jelöltek és törvényhozók egyaránt úgy tesznek, mintha súlyos alkotmányos kérdéseket lehetne morális semlegességgel, csak az alkotmány betûjére támaszkodva eldönteni, és így nem lenne helyénvaló a jelöltet a politikai morállal kapcsolatos meggyôzôdésérôl kérdezni. (A sors iróniája, hogy Thomas bíró a jelölése elôtti években nyíltabban támogatta a morális értelmezést bármelyik más ismert alkotmányjogásznál, és azt tartotta volna kívánatosnak, hogy a konzervatívok vállalják és használják fel ezt az értelmezési stratégiát a konzervatív morál érvényre juttatására.) A morális értelmezés támogatása, vagy a legkisebb engedmény azzal a nézettel kapcsolatban, hogy az Alkotmány rendelkezései morális elvek, amelyeket morális ítéleteken keresztül kell alkalmazni, öngyilkosság lenne a jelölt részérôl és kellemetlen a kérdezônek. Az utóbbi években csak a Robert Bork vereségét eredményezô meghallgatások során merültek fel komolyan elvi alkotmányos kérdések. Bork bíró alkotmányjogi nézetei annyira nyilvánvalóan radikális politikai mo- FUNDAMENTUM / SZÁM tanulmány / 9
4 ralitást tükröztek, hogy meggyôzôdését nem lehetett figyelmen kívül hagyni. Anthony Kennedy, David Souter, Thomas, Ruth Bader Ginsburg és Stephen Breyer bírók nemrégiben lezajlott megerôsítési eljárásai során azonban a régi fikció szégyenszemre ismét helyet kapott. Ennek a zavarnak és ellentmondásnak az a legsúlyosabb következménye, hogy az amerikai társadalom nincs tisztában alkotmányos rendszere igazi jellegével és jelentôségével. Ahogy máshol már bemutattam, az amerikai kormányzati eszme nemcsak jogi, hanem elvi szempontból is, történelmünk legfontosabb hozzájárulása a politikaelmélethez. Más nemzetek és kultúrák is elismerik ezt, ezért egyre több dologban, s tudatosan másolják és alkalmazzák az amerikai ideált. Mi azonban nem tudjuk megfelelôen értékelni ezt a teljesítményt, nem vagyunk büszkék rá, és nem törôdünk vele úgy, ahogy kellene. Ez a megállapítás sok jogász és politológus számára talán extravagánsnak, sôt megalapozatlannak tûnik. Elitistának, antipopulistának és antidemokratikusnak tekintik a morális értelmezés iránti lelkesedést, és azt a politikai szerkezetet, amely a bíróknak végsô értelmezési felhatalmazást ad. Ez a felfogás azon a népszerû, de alaposan soha nem vizsgált és az amerikai történelem által folyamatosan megcáfolt feltevésen alapul, hogy a demokrácia és a többségi akarat szorosan összefügg. Ha jobban megértjük a demokrácia lényegét, látni fogjuk, hogy a politikai alkotmány morális értelmezése nem antidemokratikus, hanem éppen ellenkezôleg, elengedhetetlen a demokrácia érvényesüléséhez. Ezzel nem azt akarom mondani, hogy nincs demokrácia, ha a bíróknak nem áll hatalmukban érvényteleníteni azt, amit a többség helyesnek és igaznak gondol. Többféle intézményi megoldás is összeegyeztethetô a morális értelmezéssel, például az is, amely nem ad a bíróknak az amerikai rendszerben ismert hatalmat. E megoldások közül elvileg egyik sem demokratikusabb a másiknál. A demokráciának nem feltétele, hogy a bíróké legyen az utolsó szó, de az sem, hogy nem lehet az övék. Ezzel azonban túlságosan elôreszaladtam a gondolatmenetemben. Elôször nézzük meg alaposabban, mit is jelent a morális értelmezés, csak azután térhetünk vissza ahhoz a kérdéshez, hogy miért értették és értik ennyire félre. A MORÁLIS ÉRTELMEZÉS Az amerikai Alkotmány azon cikkelyei, amelyek védik az egyéneket és a kisebbségeket az állammal szemben, fôleg a Jogok Törvényén (Bill of Rights) a dokumentum elsô néhány kiegészítésén és további, a polgárháború után tett kiegészítéseken alapulnak. [A Jogok Törvénye kifejezést néha tágabb értelemben fogom használni, az Alkotmány összes olyan rendelkezését értve alatta, amely egyéni jogokat állapít meg, beleértve a Tizennegyedik Kiegészítést az állampolgárok elôjogairól és mentességeirôl, illetve a megfelelô törvényes eljárás és az egyenlô jogvédelem (equal protection of rights) garanciáiról.] Ezeknek a cikkelyeknek a többségét rendkívül elvont morális nyelven fogalmazták meg. Az Elsô Kiegészítés hivatkozik a szólásszabadságoz való jogra ( right of free speech), az Ötödik az állampolgárt megilletô törvényes eljárásra (the process that is due ), a Tizennegyedik pedig az egyenlô védelemre (protection that is equal ). A morális értelmezés szerint ezeket a cikkelyeket úgy kell értelmezni, ahogy a megfogalmazás a legtermészetesebben sugallja: absztrakt morális elveknek kell tekinteni ôket, amelyek az állam hatalmának korlátaiként épültek be az Alkotmányba. Természetesen nem egyértelmû, hogyan lehet ezeket az absztrakt morális elveket úgy kifejteni, hogy következményeik világosak legyenek és segítsenek a konkrét politikai vitákban való eligazodásban. Jómagam az alkotmányos elvek lehetô legáltalánosabb megfogalmazásának híve vagyok. Úgy vélem, hogy a Jogok Törvényében lefektetett elvek összességében a következô politikai és jogi ideálok mellett kötelezték el az Egyesült Államokat: a kormánynak politikai és morális szempontból mindenkit egyenlônek kell tekintenie (equal status), jóhiszemûen és egyenlô gondossággal (equal concern) kell kezelnie, és tisztelnie kell mindazokat a személyi szabadságokat, amelyek ezen célok eléréséhez elengedhetetlenek, beleértve a dokumentumban kifejezetten megnevezett szabadságjogokat, például a szólás- és vallásszabadságot, de túl is mutatva ezeken. A morális értelmezést egyébként helyeslô jogászok és jogtudósok, akár még ezen az általános szinten is, másként és kevésbé széleskörûen határozzák meg az alkotmányos elveket, mint ahogy én, és bár a következôkben a morális értelmezés jelentését szeretném bemutatni és megvédeni, nem pedig erre vonatkozó saját értelmezésemet, mégis érdemes pár szót szólni arról, hogyan kellene választani a különbözô megfogalmazások között. Természetesen a morális értelmezés nem alkalmazható mindenre, amit egy alkotmány tartalmaz. Az amerikai Alkotmányban nagy számban vannak olyan cikkelyek, amelyek nem különösebben elvontak, és nem is a morális elv nyelvén fogalmazódtak meg. A II. cikkely például kimondja, hogy az elnöknek legalább harmincöt évesnek kell lennie, a Harmadik Kiegészítés szerint pedig a kormány békeidôben nem szállásolhat el katonákat az állampolgárok házaiban. Természetesen lehet, hogy az utóbbit valamilyen erkölcsi elv ihlette: megfogalmazói és elfogadói talán 10 / tanulmány SZÁM / FUNDAMENTUM
5 szerettek volna érvényt szerezni az állampolgárok magánélethez való jogának. De a Harmadik Kiegészítés önmagában nem morális elv: tartalma nem a magánélethez való általános jog. Tehát az elsô ellenvetést az absztrakt cikkelyek értelmezésével kapcsolatos elméletemmel szemben így lehetne megfogalmazni: milyen érvem vagy bizonyítékom van arra, hogy a Tizennegyedik Kiegészítésben foglalt egyenlô védelem elve amely kimondja, hogy az állam nem tagadhatja meg az állampolgárától az egyenlô jogi védelmet tartalmaz morális elvet, míg a Harmadik Kiegészítés nem? Ez értelmezési vagy ha úgy tetszik fordítási kérdés. Magunknak kell kialakítani azt a nyelvet, amely a legjobban, a legvilágosabb kifejezésekkel ragadja meg, hogy mit akartak az alkotmányozók mondani. (Az alkotmányjogászok egy kicsit homályosan az alkotmányozók kifejezést használják mindazokra, akik írták és elfogadták az alkotmányos rendelkezéseket.) Ehhez ismernünk kell azokat a történelmi körülményeket, amelyek közepette az alkotmányozók megfogalmazták az alkotmányos cikkelyeket. De a történelmi elemzés során nem találunk semmit, ami kételyt ébresztene afelôl, mit akartak mondani a Harmadik Kiegészítés alkotói. Szavaikat ésszerûen nem értelmezhetjük úgy, mintha morális elvet fektettek volna le, még akkor sem, ha hisszük, hogy az ihlette ôket. Szavaik azt jelentik, amit ténylegesen mondanak: nem azt, hogy a magánélethez való jogot védeni kell, hanem hogy békeidôben nem lehet magánházakhoz katonákat beszállásolni. Ugyanez az érvelés tehát hogy az alkotmányozók mit akartak valójában mondani, eltérô következtetésre vezet az egyenlô védelem cikkelyére alkalmazva. Az alkotmányozók többsége kétség kívül világosan értette a Tizennegyedik Kiegészítés jogi következményeit. Azt várták, hogy véget vet a rekonstrukciós idôszak Jim Crow nevéhez fûzôdô, ostoba szegregációs gyakorlatának. Nem várták azonban, hogy törvénytelenné teszi a hivatalos faji elkülönítést az iskolákban. Éppen ellenkezôleg: az egyenlô védelemrôl szóló cikkelyt elfogadó Kongresszus fenntartotta a szegregációt a District of Columbia iskolarendszerében. De kifejezetten nem mondtak semmit a Jim Crow nevéhez kötôdô törvényekrôl, a homoszexualitásról, vagy a nemek AZ ALKOTMÁNY ÉR- TELMEZÉSÉNEK MINDEN ESETBEN UGYANÚGY FIGYELEMBE KELL VEN- NIE A MÚLT JOGI ÉS PO- LITIKAI GYAKORLATÁT, MINT AZ ALKOTMÁ- NYOZÓK SZÁNDÉKÁT. egyenlôségérôl. Annyit mondtak csak, hogy egyenlô jogi védelem szükséges, ami így nagyon általános elv és semmit sem szól a konkrét alkalmazásról. Az alkotmányozók tehát ebben az esetben egy általános elvet akartak törvénybe foglalni. De miféle általános elvet? Ennek a kérdésnek a megválaszolásához ki kell dolgoznunk az egyenlô jogvédelem kifejezés különbözô értelmezéseit, amelyek elvileg az alkotmányozók által elfogadott politikai morál elvei lehettek, majd figyelembe véve minden körülményt fel kell tennünk a kérdést, hogy ezek közül melyik értelmezést tulajdoníthatjuk nekik. Ismételten hangsúlyozni kell, hogy ezek az értelmezési lehetôségek csakis a tényleges politikai elvekre vonatkozhatnak. Nem tulajdoníthatunk politikai elvi jelentôséget az államférfi azon megnyilvánulásainak, melyeket nem annak szánt. Még így is sokféle értelmezési lehetôséggel kell számolnunk. Egykor például vitatott volt, hogy az alkotók csak azt a viszonylag gyenge politikai elvet akarták-e kimondani az egyenlô jogvédelem elvével, hogy a jogszabályt betûinek megfelelôen kell kikényszeríteni, és hogy a mindenkit így a feketéket is megilletô jogokat gyakorlatilag senkitôl sem lehet megtagadni. A történelem azonban egyértelmûen bizonyítani látszik, hogy a Tizennegyedik Kiegészítés alkotói nemcsak ezt a gyenge elvet akarták lefektetni, hiszen az lehetôvé tette volna, hogy az egyes államok diszkriminációt alkalmazzanak a feketékkel szemben, amennyiben azt nyíltan és jogszerûen teszik. A gyôzedelmes nemzet kongresszusi képviselôi a szörnyû háború eredményeit és tanulságait próbálták átültetni a jogrendszerbe, és nagyon valószínûtlen, hogy ennyire korlátozott módon tették volna ezt. Nekünk is csak akkor kellene ezt a feltételezést elfogadnunk, ha a cikkely szavait nem lehetne elfogadható módon másként értelmezni. Az Alkotmány értelmezésének minden esetben ugyanúgy figyelembe kell vennie a múlt jogi és politikai gyakorlatát, mint az alkotmányozók szándékát, és ma már megkérdôjelezhetetlen precedens igazolja, hogy a Tizennegyedik Kiegészítésben foglalt politikai elv nem gyenge, hanem nagyon is erôs. Eszerint az az egyetlen fordítása és értelmezési lehetôsége az alkotók szavainak, hogy átfogóan és mindenre kiterjedôen deklarálni akarták az egyenlô védelem elvét, vagyis azt, hogy az államnak mindenkit egyenlôként és egyenlô módon kell kezelnie. A késôbbiekben bôvebben kifejtem majd az elôbbi vázlatos magyarázatot a történelem és a nyelv összefüggésérôl az Alkotmány értelmezésében. Ez a rövid fejtegetés is felvetett azonban két fontos tényezôt, amelyek erôsen korlátozzák a morális értelmezés esetén az egyes bírók mozgásterét. Elôször is, az Alkotmány értelmezése azzal kezdôdik, hogy mit mondtak az alkotmányozók. Ugyanúgy, ahogy a barátaink vagy idegenek által mondottakat a róluk tudott információk és az adott összefüggések alapján ítéljük meg, az alkotmányozók sza- FUNDAMENTUM / SZÁM tanulmány / 11
6 vait is így értelmezzük. A történelem tehát kétségtelenül lényeges, de csak bizonyos fokig. A történelemben arra a kérdésre keressük a választ, hogy mit akartak kifejezni, és nem arra, hogy milyen egyéb szándékuk volt. Nem azt kell kutatnunk, hogy mire számítottak vagy mit reméltek szavaik következményeként. Céljaik ebben az értelemben kívül esnek vizsgálódásunkon. Ez rendkívül fontos különbség. Minket aszerint kormányoznak, hogy mit mondtak a törvényalkotók vagyis a lefektetett elvek szerint, és nem az arról szóló esetleges információink szerint, hogy ôk maguk hogyan értelmezték volna az elveket, vagy hogyan alkalmazták volna konkrét esetekre. A második, de ugyanolyan fontos korlát, az Alkotmány integritásának elve, amely szintén korlátot szab a morális értelmezésen alapuló alkotmányos értelmezésnek. 6 A bírók nem olvashatják bele saját meggyôzôdésüket az Alkotmányba. Az absztrakt morális cikkelyeket csak akkor értelmezhetik konkrét morális ítéletként, ha ez összeegyeztethetô az Alkotmány mint egész logikájával és a korábbi alkotmányértelmezések uralkodó irányával. Partnernek kell tekinteniük hajdanvolt és jövôbeli kollégáikat, akikkel közösen alkotják meg a koherens alkotmányos morált, és figyelniük kell, hogy saját hozzájárulásuk beleillik-e az egészbe. (Egyszer a bírákat olyan írókhoz hasonlítottam, akik egy közös regényfolyamba írnak egy-egy fejezetet, s a fejezeteknek csak az egész történet részeként van értelmük, és úgy kell, hogy értelmük legyen.) 7 Még az a bíró sem értelmezheti az egyenlô védelem elvét vagyoni egyenlôségként, aki szerint az absztrakt értelemben vett igazságosság gazdasági egyenlôséget is kíván; vagy nem állíthatja a termelôerôk közös tulajdonát alkotmányos követelményként, mert ez az értelmezés egyszerûen nem illik bele az amerikai történelembe és az alkotmányos gyakorlatba, s nem egyeztethetô össze az Alkotmány többi részével. A bíró azt sem hiheti, hogy az alkotmányt az alapvetô, strukturális politikai jogokon túlmutatóan értelmezheti saját meggyôzôdése alapján. Lehet az a véleménye, hogy az egyenlô gondoskodás elvének igazán elkötelezett társadalomnak speciális támogatást kell nyújtania a fogyatékosok számára, és mindenkinek biztosítania kell a szórakozási, pihenési lehetôségekhez való megfelelô hozzájutást, vagy éppen költségekre és az erôfeszítések nagyságára való tekintet nélkül az életmentô egészségügyi ellátást. A bíró mégis megsértené az Alkotmány integritását, ha ALKOTMÁNYUNK TÖRVÉNY, ÉS MINT MINDEN TÖRVÉNYNEK, ENNEK IS A TÖRTÉNELEM, A GYAKORLAT ÉS AZ ALKOTMÁNY INTEGRITÁSA A HORGONYAI. A LEGTÖBB JOGESET NEM NEHÉZ MÉG A BONYOLULTABB AL- KOTMÁNYOS ESETEK SEM. A BÍRÓ ÁLTALÁNOS SZAKÉRTEL- ME DIKTÁLJA A VÁLASZT ÉS NEM HAGY TERET SZEMÉLYES ERKÖLCSI MEGGYÔZÔDÉSNEK. így fogná fel az Alkotmányból következô jogokat. A bíróknak alkalmazkodniuk kell az Alkotmány által rájuk ruházott jogok általános és elfogadott értelmezéséhez. A morális értelmezés feltételezi, hogy megtalálják az Alkotmány morális elveinek legjobb felfogását, amely beleillik Amerika alkotmányos fejlôdésébe. Például annak a legjobb értelmezését, hogy mit követel valójában a férfiak és a nôk közötti egyenlôség elve. A morális értelmezés nem kívánja, hogy kövessék saját lelkiismeretük szavát vagy saját társadalmi osztályuk hagyományait, ha ezek nem ágyazhatók be ebbe a fejlôdésbe. Természetesen a bírók visszaélhetnek a hatalmukkal és úgy tehetnek, mint akik figyelembe veszik az Alkotmány integritását, miközben valójában mellôzik azt. Ilyen alapon a tábornokok, elnökök és a papok is visszaélhetnek a hatalmukkal. A morális értelmezés jóhiszemûen cselekvô jogászokat és bírókat feltételez, de ez a megállapítás bármilyen más értelmezési formára is vonatkoztatható. Azért hangsúlyozom ennyire a történelem és az integritás szabta korlátokat, mert ezek mutatnak rá leginkább, mennyire túlzó az a gyakori szemrehányás, amely szerint a morális értelmezés felhatalmazza a bírókat, hogy saját erkölcsi meggyôzôdésüket ránk kényszerítsék. Macaulay-nek nem volt igaza, amikor azt mondta, hogy az amerikai Alkotmány csak vitorla horgony nélkül, 8 és a többi bírálónak sem, akik szerint a morális értelmezés filozófus-királyokat csinál a bírókból. Alkotmányunk törvény, és mint minden törvénynek, ennek is a történelem, a gyakorlat és az Alkotmány integritása a horgonyai. A legtöbb jogeset nem nehéz még a bonyolultabb alkotmányos esetek sem. A bíró általános szakértelme diktálja a választ és nem hagy teret személyes erkölcsi meggyôzôdésnek. Mégsem kell túlbecsülnünk ennek a horgonynak a tartását. Egy alkotmányjogi elv például a nôk és férfiak egyenlôsége nagyon különbözô, sôt ellentétes felfogásai is elég jól összeegyeztethetôk az Alkotmány szavaival, a precedensekkel és az alkotmányos gyakorlattal. A bírónak saját magának kell eldöntenie, hogy melyik felfogás a legmegfelelôbb a nemzet számára. Tehát bár túlzó az a sokat hangoztatott panasz, miszerint a morális értelmezés korlátlan hatalmat ad a bíróknak, annyi igazságtartalma azért van, hogy riadóztatja azokat, akik szerint az ilyen bírói hatalom összeegyeztethetetlen a köztársasági kormányformával. Az alkotmányos vitorla széles, és sokak szerint túl széles a demokrácia hajójára. 12 / tanulmány SZÁM / FUNDAMENTUM
7 MI AZ ALTERNATÍVA? Ezért az alkotmányjogászok és más szakértôk régóta szeretnék kidolgozni az Alkotmány értelmezésének olyan formáit, amelyek kevesebb hatalmat adnak a bíróknak. Ki is alakítottak két különbözô felfogást. Az elsô, és egyben az egyértelmûbb, elismeri a morális értelmezés helyességét, vagyis azt, hogy a Jogok Törvényét csakis morális elvek gyûjteményeként lehet értelmezni. Ugyanakkor tagadja, hogy a bíróknak felhatalmazásuk lenne a morális értelmezésre, például, hogy ôk mondhassák ki a végsô szót abban, hogy a nônek alkotmányos joga-e az abortuszt választani, vagy hogy a pozitív diszkrimináció (affirmative action) egyformán érint-e minden fajt. Ez a felfogás a polgárok számára tartja fenn az értelmezés jogát. A felfogás két alapelve egyáltalán nem összeegyeztethetetlen. Ahogy már említettem, a morális értelmezés elmélete arról szól, hogy mit jelent az Alkotmány, és nem arról, hogy kinek a véleményét kell elfogadnunk az Alkotmány értelmezésében. Ez a megközelítés segít megérteni a nagy amerikai bíró, Learned Hand érvelését. Hand szerint a bíróságoknak csak akkor legyen felhatalmazásuk az Alkotmány értelmezésével kapcsolatban a végsô szó kimondására, amikor ez elengedhetetlenül szükséges az állam biztonságához és fennmaradásához, amikor a bírók a mérleg nyelvének szerepét töltik be az államhatalom szereplôi közti kapcsolatokban, amikor az alternatíva a hatáskörért való versengés káosza lenne. Mivel általában nem efféle szükségszerûség kényszeríti a bírókat, hogy a törvényeket az Alkotmány morális elvei szerint megvizsgálják, ezért Hand szerint a bíróknak egyáltalán nem kellene erre felhatalmazást követelniük. Bár nézetei régebben egy ténylegesen lehetséges irányt jelöltek ki, a történelem már túlhaladt rajta. Az alkotmányos gyakorlatban azóta átalánosan elfogadottá vált, hogy a bíróságok kötelesek a legjobbnak tartott értelmezésük szerint az Alkotmány tiltásait negállapítani és aszerint cselekedni. 9 Hand értelmezése szerint a Legfelsôbb Bíróság például nem mondhata volna ki a híres Brown-esetben hozott 1954-es döntésében, hogy az egyenlô védelem elve alapján törvénytelen a faji megkülönböztetés az állami iskolákban ban Hand szemmel láthatóan sajnálkozva ismerte el, hogy a Brown-ügyben hozott döntést helytelennek kell tekintenie, de ugyanezt kellett volna tennie a késôbbi legfelsôbb bírósági döntésekkel is, amelyek kiterjesztették a faji egyenlôséget, a vallásszabadságot, és a személyes szabadságjogokat, például a fogamzásgátlók vásárlásának és használatának jogát. Ezeket a döntéseket ma már nem csupán majdnem egyetemlegesen elfogadottnak, hanem alkotmányos rendszerünk szilárd és ragyogó példáinak szokták tekinteni. Az elôbbiekben vázolt elsô alternatív értelmezési keret tehát elfogadja a morális értelmezést, viszont a másik alternatíva, amelyet az alkotmányozók eredeti szándékát vizsgáló elméletnek ( originalist vagy original intention ) neveznek, elutasítja. A morális értelmezés szerint az Alkotmány azt jelenti, amit az alkotmányozók mondani akartak. Az eredeti szándékot vizsgáló értelmezés szerint ellenben az a lényeg, hogy az alkotmányozók milyen hatást vártak a szavaiktól, ami egészen más kérdés. (Bár ez utóbbi elmélet hívei, többek között az egyik legkonzervatívabb legfelsôbb bírósági bíró, Antonin Scalia számára nem világos ez a különbség.) 10 Ezen elmélet szerint a Jogok Törvényének legnagyszerûbb cikkelyeit nem úgy kell értelmezni, hogy azok az Alkotmány absztrakt morális elveit fektetik le, hanem aszerint, hogy rejtjelezve vagy közvetve miként utalnak az alkotmányozók elvárásaira ezeknek az elveknek a helyes alkalmazását illetôen. Eszerint tehát az egyenlô védelemrôl szóló cikkely nem az egyenlôség elvét fekteti le, hanem azt, amit az alkotmányozók értettek egyenlôség alatt, annak ellenére, hogy mint ahogy már láttuk valójában az elôbbit értették alatta. Az említett Brown-döntés jól illusztrálja a különbséget. A Bíróság ítélete egyértelmûen a morális értelmezésbôl következik, hiszen nyilvánvaló, hogy a faji megkülönböztetés az iskolákban nem felel meg a fajok közötti egyenlôség és egyenlô elbánás elvének. Viszont az alkotmányozók eredeti szándékát vizsgáló értelmezés következetes alkalmazásával ezzel ellentétes következtetésre jutottunk volna, mivel az egyenlô védelem cikkelyének alkotói nem gondolták, hogy az iskolákban a fajok közötti különbségtétel amit ôk maguk is gyakoroltak, az egyenlôség tagadása lenne, és nem gondolták, hogy egy nap majd ilyen minôsítést kap. A morális értelmezés szerint az alkotmányozók félreértették a morális elvet, amelyet maguk foglaltak törvénybe. Az alkotmányozók szándékát vizsgáló értelmezés ezt a hibát tartósan fennmaradó alkotmányos joggá fordította volna. Az alkotmányozók szándékát vizsgáló elmélet, ugyanúgy, mint az elsô alternatíva, nemcsak a Browndöntést ítélné el, de sok más olyan legfelsôbb bírósági döntést is, amelyet ma már széles körben a jó alkotmányértelmezés paradigmájának tekintenek. Ezért tiszta formájában szinte már senki sem teszi magáévá az alkotmányozók szándékát vizsgáló elméletet. Ennek az elméletnek a legelszántabb védelmezôje, Robert Bork is módosította véleményét a Legfelsôbb Bíróságra való jelölését követô szenátusi meghallgatáson, és elismerte a Brown-döntés helyességét. Sôt, még azt is hozzátette, hogy a Bíróság 1965-ös FUNDAMENTUM / SZÁM tanulmány / 13
8 döntése a fogamzásgátlók szabad használatáról eredményét tekintve helyes volt, bár igazán nem feltételezhetjük, hogy az alkotmányozók ezt gondolták vagy helyeselték volna. Ebbôl is látszik, hogy az eredeti szándékot vizsgáló felfogás legalább olyan védhetetlen elméletileg, mint amennyire elfogadhatatlanok a gyakorlati következményei. Ugyanúgy elfogadhatatlan az egyenlô védelem absztrakt elvét konkrét, részletes rendelkezésekkel helyettesíteni, mint ahogy a Harmadik Kiegészítés konkrét megfogalmazását sem helyettesíthetjük a magánélethez való jog absztrakt elvével, vagy nem tekinthetjük az elnök minimális életkorát megállapító rendelkezést általános elvnek az ezen életkor alatti személyek cselekvôképtelenségére vagy korlátozott cselekvôképességére vonatkozóan. Vagyis, bár sok konzervatív politikus és bíró magáévá tette az alkotmányozók szándékát vizsgáló elméletet, és egyesek például Hand felvetették, hogy a bíróknak végsô szavuk legyen-e az Alkotmány értelmezésében, valójában nagyon kevés gyakorlati támogatást kapott mindkét megközelítés. Ennek ellenére a morális értelmezést nyíltan szinte soha sem fogadják el, sôt, nyíltan szinte mindig elítélik. Ha a két említett alternatíva közül egyiket sem találják jónak azok, akik leszólják a morális értelmezést, akkor mégis milyen alternatívára gondolnak? A meglepô válasz: semmilyenre. Az alkotmányjogászok gyakran hangoztatják, hogy el kell kerülniük mind a morális értelmezés, mind az alkotmányozók szándékát vizsgáló tan tévedéseit, mivel az elôbbi túl sok hatalmat ad a bíróknak, az utóbbi pedig a modern alkotmányt a múlt halott kezévé változtatja. Szerintük a helyes megközelítés valahol a kettô között van, az alapvetô emberi jogok védelme és a közakarathoz való alkalmazkodás közti egyensúlyban. Csak azt nem mondják meg, hogy mi a helyes egyensúly, vagy hogy milyen mércét használjunk keresése során. Véleményük szerint az Alkotmány értelmezésénél egyaránt figyelembe kell venni a történelmet, az Alkotmány általános szerkezetét, csakúgy, mint a morál- és a politikai filozófiát. Arról azonban hallgatnak, hogy a történelem vagy az alkotmányos szerkezet szempontjai melyek jelen vannak a morális értelmezésben is, mennyiben mutatkoznak meg itt másként. Arra a kérdésre sem válaszolnak, mit jelentenek a más módszerek, és hogy általában az alkotmányos értelmezés milyen általános célja vagy mércéje vezessen minket, amikor egy másik értelmezési formát keresünk. 11 Tehát miközben gyakran halljuk, hogy szükség lenne az alkotmány-értelmezés valamiféle közbülsô formájára, a megoldás és a válasz néhány használhatatlan metaforától, valamint az egyensúlyról és a szerkezetrôl szóló fejtegetéstôl eltekintve, még várat magára. Ez valójában meglepô, fôleg az amerikai alkotmányos elmélet hatalmas és egyre növekvô mértékû irodalma fényében. Ha olyan nehéz megalkotni a morális értelmezés alternatíváját, miért harcolnak érte? Egy tiszteletreméltó alkotmányjogász, aki rendületlenül állítja, hogy kell lennie egy értelmezési stratégiának valahol az alkotmányozók szándékát vizsgáló értelmezés és a morális értelmezés között, nemrégiben egy konferencián jelentette be, hogy bár még nem találta meg, egész életét a keresésének fogja szentelni. Miért? Valójában már válaszoltam a kérdésre. A jogászok körében általános az a nézet, hogy az Alkotmányból következôen a többségi politikai folyamatokra háramló korlátok antidemokratikusak, legalábbis akkor, ha ezeket bírók kényszerítik ki, és még inkább, ha morális értelmezés súlyosbítja. Ha azonban a gyakorlatban a morális értelmezésnek nincs valódi alternatívája, és még egy, legalább elméleti szinten elfogadható alternatívát sem sikerült találni, jobban meg kellene vizsgálnunk ezt a nézetet. Ígéretemhez híven érvekkel fogom alátámasztani megalapozatlanságát. Már korábban említettem, hogy az alkotmányjogászok és a bírók közötti vita igazán soha nem arról szól, hogy a bírók megváltoztathatják-e az Alkotmányt vagy nem. A vita lényege, hogy miként kell az Alkotmányt értelmezni. Szerencsére a politikusok kirohanásai ellenére ezt az alkotmányjogászok ma már általánosan elismerik, mint ahogy azt is, hogy az értelmezés kérdése azért hevít politikai vitát, mert a morális értelmezéssel szembeni fô ellenvetés az, hogy sérti a demokráciát. Tehát úgy tûnik, a tudományos vita arról szól, hogy milyen mértékben lehet csorbítani a demokráciát más értékek, például az egyéni jogok védelme érdekében. Az egyik oldal a demokrácia lelkes védelmezôjeként aggódva óvja azt, míg a másik oldal érzékenyebben reagál az olykor a demokrácia által elôidézett igazságtalanságokra. Sok tekintetben azonban a vita új tartalma és kerete legalább annyira ellentmondásos, mint a régi volt. A következôkben arról próbálom meggyôzni az olvasót, hogy az alkotmányos vitát teljesen másként lássák, mint eddig. A vitának nem az a lényege, hogy mennyit engedhetünk a demokráciából más értékek érdekében, hanem az, hogy pontosan mit is jelent a demokrácia. A TÖBBSÉGI ELV A demokrácia a nép által való kormányzás. De valójában mit jelent ez? A politológusok nem tudnak megegyezni egyértelmû definícióban, és az értelmezô szótárak sem adnak eligazítást. A demokrácia jelentése komoly viták tárgya. Nincs egyetértés abban, 14 / tanulmány SZÁM / FUNDAMENTUM
9 hogy milyen képviseleti rendszer, a helyi, állami és szövetségi szint közötti hatalommegosztás milyen formája, milyen választási rendszer és lebonyolítási mód, illetve milyen egyéb szervezeti megoldások biztosítják a demokrácia lehetô legjobb formáját. Véleményem szerint a demokrácia struktúrájáról szóló ismert viták hátterében mély filozófiai probléma húzódik, amely a demokrácia alapvetô értékét (value), illetve lényegét (point) érinti, és aminek bár ezt nehezen fogadják el egy absztrakt kérdés áll a középpontjában, mégpedig az, hogy elfogadjuk vagy elutasítsuk a többségi elvet? A többségi elv fô tézise arra vonatkozik, hogy a politikai döntések mikor vezetnek tisztességes eredményre. Eszerint a politikai döntéshozatali eljárást legalább a legfontosabb kérdésekben úgy kell kialakítani, hogy olyan döntés szülessen, amit az állampolgárok többsége vagy szélesebb köre óhajt, illetve óhajtana megfelelô információ és a kérdés eldöntésére elegendô idô birtokában. Ez a követelmény nagyon ésszerûnek hangzik, és sokan gondolkodás nélkül ezt tekintik a demokrácia lényegének. Véleményük szerint a demokratikus döntéshozatali folyamatot alkotó összetett politikai megoldásoknak ezt a követelményt kell szem elôtt tartaniuk, és ennek kell elsôsorban megfelelniük. Vagyis a demokratikus döntéshozatali folyamatokban elfogadott törvényeknek és az általuk követett politikáknak végül is az állampolgárok többségének helyeslésével kell találkozniuk. A többségi elv nem tagadja persze, hogy az egyéneknek fontos erkölcsi jogaik vannak, amelyeket a többségnek tisztelnie kell. Ennyiben tehát nem kapcsolódik szükségképpen a kollektivista vagy haszonelvû elméletekhez, amelyek értelmetlennek tartják ezeket a jogokat. Néhány társadalomban azonban például Nagy Britanniában a többségi elvet úgy értelmezik, hogy a közösségnek el kell fogadnia a többség véleményét atekintetben, hogy mik ezek a jogok, illetve hogy hogyan kell e jogokat tiszteletben tartani és érvényesíteni. Olykor elhangzik, hogy Nagy- Britanniának nincs alkotmánya, de ez tévedés. Nagy- A DEMOKRÁCIA ALKOT- MÁNYOS FELFOGÁSA A KÖVETKEZÔKÉPPEN VISZO- NYUL A TÖBBSÉGI ELVEN ALAPULÓ KORMÁNYZÁS- HOZ: A DEMOKRÁCIA AZT JELENTI, HOGY AZ ÁLLAM- NAK EL KELL FOGADNIA AZ ÁLLAMPOLGÁRI EGYEN- LÔSÉGET MINT A DEMOK- RÁCIA ALAPFELTÉTELÉT. Britanniának van íratlan és írott alkotmánya is, az elôbbi részben arról szól, hogy a Parlamentnek mely területeken nem szabad törvényt alkotnia. A brit alkotmány része például, hogy a véleménynyilvánítás szabadsága védelemben részesül. Egészen mostanáig azonban természetesnek tûnt a brit jogászok számára, hogy a politikai többség kivételével, amely természetesen a Parlamenten keresztül fejezi ki akaratát, semmilyen más csoport nem döntheti el, hogy valójában mit jelent ez a követelmény, és megváltoztatható vagy megsemmisíthetô-e. Tehát, amikor egyértelmû, hogy a Parlament szándéka a szólásszabadság korlátozása, a brit bíróságoknak nincs hatalmuk ennek felülvizsgálatára. Ez azért van így, mert a többségi elv és az ebbôl következô többségi demokrácia-felfogás több mint egy évszázada többé-kevésbé megkérdôjelezhetetlen tartozékát képezi a brit politikai gondolkodásnak. Ezzel szemben az Egyesült Államokban a legtöbb ember, aki szerint egyébként a többségi elv a demokrácia végsô értelme és igazolása, mégis elfogadja, hogy egyes esetekben ne érvényesüljön a többség akarata. Egyetértenek abban, hogy nem lehet mindig a többségé a végsô szó, amikor például az egyéni jogok védelmében saját hatalmát kellene korlátoznia. Elismerik, hogy a Legfelsôbb Bíróság néhány döntése például a Brown-döntés, amely ezen az alapon nyilvánított alkotmányellenesnek valamilyen jogszabályt, helyes volt. A többségi elv tehát nem utasítja el az ilyen jellegû kivételeket, de úgy véli, hogy ezekben az esetekben valami erkölcsileg sajnálatos történt, erkölcsi kár keletkezett, még akkor is, ha a többség hatalmának csorbítása egészében véve igazolható. Másszóval, a többségi elv szerint mindig méltánytalan, ha a politikai többség nem cselekedhet a saját belátása szerint, és a méltánytalanság akkor is fennáll, ha erôs indokok szólnak a változtatás mellett. Amennyiben elutasítjuk a többségi elvet, más és jobb megközelítést kell találnunk a demokrácia értékérôl és lényegérôl. Véleményem szerint a demokrácia alkotmányos felfogása a legmeggyôzôbb. Ez elutasítja a többségi elvet és tagadja, hogy a demokráciában a kollektív döntéseknek mindig vagy általában meg kell felelniük annak, amit az állampolgárok abszolút vagy relatív többsége teljes körû információ birtokában ésszerûen kívánatosnak tartana. Értelmezésem szerint a demokrácia fogalmi célja más: az, hogy a kollektív döntéseket olyan politikai intézmények hozzák, amelyek szerkezete, összetétele és gyakorlata garantálja, hogy a közösség minden tagját, mint egyént, egyenlô gondossággal és tisztelettel kezelje. Ez a felfogás természetesen nagyjából ugyanolyan politikai berendezkedést igényel, mint a többségi elv. Például a napi politikai döntéseket választott tisztviselôknek kell meghozniuk. De az alkotmányos felfogás ezeket a többségi elven alapuló eljárásokat nem a többségi uralom iránti elkötelezettség miatt követeli meg, hanem az állampolgárok egyenlôségének érde- FUNDAMENTUM / SZÁM tanulmány / 15
10 kében. Nincs ok arra, hogy miért ne lehetne nem többségi elven alapuló eljárásokat is alkalmazni olyan esetekben, amikor ezek jobban védik és elôsegítik a demokrácia lényegének nyilvánított egyenlôséget, és egyértelmû az is, hogy ezek az esetek semmiféle erkölcsi veszteséget nem okoznának. Röviden tehát, a demokrácia alkotmányos felfogása a következôképpen viszonyul a többségi elven alapuló kormányzáshoz: a demokrácia azt jelenti, hogy az államnak el kell fogadnia az állampolgári egyenlôséget mint a demokrácia alapfeltételét. Amikor a többségi intézmények biztosítják és tisztelik ezt a demokratikus feltételt, az intézmények döntéseit mindenkinek el kell fogadni. Amikor azonban nem, vagy nem kielégítôen teszik ezt, a demokrácia nevében nem kifogásolható, hogy más intézményekhez fordulunk, amelyek jobban védik és tisztelik a demokrácia alapfeltételét. Eszerint például jogos követelmény lehet, hogy a közhivatalok egyenlô feltételekkel álljanak nyitva minden faj és csoport tagjai elôtt. Ha valamely jogszabály úgy rendelkezne, hogy csak egy faj tagjai tölthetnek be közhivatalt, nem lenne erkölcsi veszteség, ha a hatályban lévô Alkotmány alapján megfelelô joggal felruházott bíróság alkotmányellenesnek minôsítené ezt a jogszabályt. Ez feltételezhetôen a többségi elv mellôzésével járna, de csak a demokrácia többségi felfogása alapján lenne sajnálatos tény, az alkotmányos demokrácia-felfogás szerint nem. Természetesen vitatható, hogy valójában mi a demokrácia alapfeltétele, és hogy egy adott törvény megsérti-e azt. Az alkotmányos felfogás nem tartja antidemokratikusnak, hogy a végsô döntést ezekben az esetekben a bíróságra bízza, hiszen a többségi felfogás azon ellenvetése, hogy ez a gyakorlat antidemokratikus, azon alapul, hogy a kérdéses jogszabály tiszteletben tartja a demokrácia alapelvét, miközben éppen ez vált kérdésessé. Remélem, most már nyilvánvaló, hogy a többségi elv észrevétlenül is nagy hatást gyakorolt az amerikai alkotmányjogászok gondolkodására. Csak ez magyarázhatja, miért olyan egybehangzó a véleményük abban, hogy a bírói felülvizsgálat sérti a demokráciát, és hogy az alkotmány-elmélet legfôbb kérdése pontosan az, vajon igazolható-e, és ha igen, milyen esetekben ez a sérelem. Ez a nézet a többségi demokrácia-felfogás gyermeke és mint ilyen a többségi elv unokája. Emiatt folyik a korábbiakban már vázolt értelmetlen keresése valamiféle közbülsô értelmezési formának, amely a morális értelmezés és az alkotmányozók szándékát kutató elmélet között helyezkedne el, arra csábítva a tiszteletreméltó jogtudósokat, hogy mindenféle ügyeskedéssel próbálják meg összeegyeztetni az alkotmányos gyakorlatot a többségi elvvel. Tehát valójában a politikai morál összetett kérdése, a többségi elv érvényessége áll a hosszú alkotmányos viták középpontjában. A vita egészen addig megoldatlan marad, amíg ezt a problémát nem ismerik fel. Itt kell megjegyezni, hogy a többségi elv mennyire befolyásos az Egyesült Államokban más politikai vitákban is, többek között a választási kampány reformjáról szóló érvelésekben. A vitát eddig az a feltételezés uralta, hogy annál jobban érvényesül a demokrácia, minél inkább a többségi elvet szolgálja, illetve minél tökéletesebben biztosítja, hogy a kollektív döntések megfeleljenek a többség akaratának. Például a szólásszabadságnak ebben a demokráciafelfogásban gyökerezô értelmezése alapján született a Buckley v. Valeo ügyben az a nem túl szerencsés legfelsôbb bírósági döntés is, amely érvénytelenítette a gazdagabb állampolgárok politikai kampányráfordításait korlátozó jogszabályokat. 12 Valójában a demokrácia elkorcsosulását ami az utóbbi választásokon oly egyértelmûen megmutatkozott, mindaddig nem lehet megállítani, amíg nem alakítjuk ki a demokrácia valódi lényegének kifinomultabb értelmezését. A továbbiakban a többségi elv mellett és ellen szóló érveket fogom bemutatni. Nem kívánok belemélyedni azonban, csak egyszerûen megemlítem azt a mellette szóló érvet, amely bármilyen gyenge lábakon áll is mégis számottevô elfogadottságra tett szert. Az erkölcsi szkepticizmus e divatos irányzata szerint a morális értékek és elvek nem lehetnek objektíve igazak, csak önérdek vagy az ízlés, az osztály, a faj, illetve nemi érdek kifejezôdései. Ha ez így van, folytatódik az érvelés, akkor a bírók, amikor azt állítják, hogy felfedezték a morális igazságot, becsapják magukat, tehát az az egyetlen tisztességes eljárás, ha a döntéshozatali hatalmat a polgárokra hagyjuk. Ez az érvelés kétszeresen is megtévesztô. Elôször is, mivel a többségi elvre nézve kedvezô következtetés maga is morális követelmény, így ellentmond önmagának. Másodsorban pedig azért, mert a szkepticizmus e divatos formája ahogy máshol már próbáltam bemutatni, következetlen. Valójában a többségi elv melletti leghatásosabb érvek egyben a politikai morál érvei is. Három tizennyolcadik századi forradalmi eszme a szabadság, egyenlôség, testvériség alapján lehet megkülönböztetni és csoportosítani ôket, tehát ezeket a politikai alapeszméket kell elôször megvizsgálnunk. Ha a többségi elv fenntartható, ez azért lehet, mert ezen eszmék közül legalább egy vagy esetleg több, fogalmilag alátámasztja. Ezeknek a mélyebb eszméknek és értékeknek a fényében kell a demokrácia fogalma mögé néznünk, hogy eldönthessük, melyik demokrácia-felfogás a szilárdabb: a többségi koncepció, amely a többségi elven alapul, vagy az alkotmányos 16 / tanulmány SZÁM / FUNDAMENTUM
11 koncepció, amely elutasítja azt. Elôször azonban egy másik fontos megkülönböztetésre is ki kell térnünk. WE THE PEOPLE A demokrácia egyenlô a nép általi kormányzással, mondjuk, és ezalatt azt értjük, hogy az emberek közössége olyasmit csinál például vezetôket választ, amit az emberek egyenként nem tesznek, vagy nem tehetnek. Kétfajta kollektív cselekvés létezik azonban: a statisztikai és a közösségi. A többségi elvrôl alkotott véleményünk nagyrészt attól függ, hogy a kollektív cselekvés melyik fajtáját tekintjük a demokratikus kormányzás követelményének. A kollektív cselekvés statisztikai alapú, amikor a csoport egyszerûen csak azt fejezi ki, amit a csoport tagjai egyénenként cselekszenek, nem is figyelve arra, hogy csoportot alkotnak. Például mondhatjuk, hogy tegnap a valutapiac levitte a dollár árfolyamát. Ez bizonyosan valamiféle kollektív tevékenységet takar: csak sok bankár és bróker együttes akciója tud érdemi hatást gyakorolni a valutapiacra. Mégsem helyes a valutapiacra mint kollektív egységre történô hivatkozásunk, mert ez nem jelent valóságos egységet. A tartalom megváltoztatása nélkül inkább egy nyilvánvalóan statisztikai megállapítást tehetnénk: az egyéni valuta-tranzakciók együttes hatása felelôs a dollár alacsonyabb árfolyamáért. A kollektív cselekvés akkor közösségi, amikor nem lehet leegyszerûsíteni egyéni cselekvések statisztikai összegezôdésére, hanem speciális, elkülönült, közös szereplôt elôfeltételez. Vagyis, ha az egyének elkülönült cselekvései összeolvadnak egy újabb, egységes cselekvésbe, amely már együttesen az övék. A kollektív bûnösség jól ismert és érzelmileg hatásos példája jó illusztráció. Sok német (az 1945 után születettek is) nem csak azért érzi magát felelôsnek, amit más németek tettek, hanem azért is, amit Németország tett a második világháború alatt. Felelôsségérzetük feltételezi, hogy valamilyen módon közük van a náci terrorhoz, mert ahhoz a néphez tartoznak, amely elkövette ezeket a bûnöket. De nézzünk egy kellemesebb példát is. A zenekar eljátszhat egy szimfóniát, de egyetlen zenész önmagában nem. A zenekar játéka azonban nem pusztán statisztikai cselekvés, mert a sikeres elôadáshoz nemcsak az nélkülözhetetlen, hogy minden egyes zenész a karmester vezénylése alapján a megfelelô dallamot játssza, de az is, hogy a zenészek mint zenekar játsszanak, hogy részt akarjanak venni a csoport elôadásában, és vállalják az elôadásért a kollektív felelôsséget. A futballcsapat játékát ugyanezen érvelés alapján lehet közösségi kollektív cselekvésnek tekinteni. Az eddigiekben a demokrácia két felfogását különböztettük meg: a többségi és az alkotmányos felfogást. Az elôbbi elfogadja, az utóbbi elutasítja a többségi elvet. A statisztikai és a közösségi kollektív cselekvés közötti különbségtétel alapján most egy további megkülönböztetést tehetünk, ezúttal arra vonatkozóan, hogy mit jelent a demokrácia fogalmában a nép által való kormányzás. (Hamarosan kitérek a két megkülönböztetô felfogás közötti kapcsolatra is.) A statisztikai értelmezés szerint a demokráciában a politikai döntéseket az állampolgárok abszolút vagy relatív többségének szavazatával, vagy kívánságaival összhangban hozzák meg. A közösségi értelmezés szerint viszont a demokráciában egy elkülönült egység a nép mint olyan hozza a politikai döntéseket, és nem az állampolgárok különbözô csoportjai. Rousseau eszméje az általános akarat általi kormányzásról jól példázza a demokrácia közösségi felfogását. A nép által való kormányzás statisztikai értelmezése viszont sokkal ismertebb az amerikai politikaelméletben. A közösségi értelmezés misztikusan hangzik és veszélyesen totalitáriusnak is tûnhet. Ha ez igaz, Rousseau-ra való hivatkozásom nem oszlatja el a gyanút. A következô két részben mégis azt próbálom érvekkel alátámasztani, hogy a többségi elv mellett szóló legmeggyôzôbb érvek is elôfeltételezik a közösségi értelmezést. Elôfeltételezik és elárulják. ALÁÁSSA-E A MORÁLIS ÉRTELMEZÉS A SZABADSÁGOT? A többségi elv szerint valami erkölcsileg fontos vész el, illetve kompromittálódik, amikor a politikai döntés ellentmond annak, amit az állampolgárok többsége elégséges információ birtokában kívánna, vagy helyesnek tartana. Próbáljuk meghatározni, miféle erkölcsi kárról is van szó. Mi veszett el, mi sérült? Sokak szerint az egyenlôség elve. Hamarosan elemezni fogom ezt a látszólag kézenfekvô választ, de elôször egy másik gondolatra szeretnék kitérni: amikor az Alkotmány korlátozó rendelkezései például a Jogok Törvényében találhatók korlátozzák a többség törvényalkotó szabadságát, ez valójában a közösség szabadságának sérelmét jelenti. Ez a megállapítás egyszerûen arra vonatkozik, amit Isaiah Berlin és mások pozitív szabadságnak neveztek, megkülönböztetve azt a negatív szabadságtól, és amit Benjamin Constant az ókoriak szabadságaként írt le, megkülönböztetve a modernekétôl. Erre a szabadságra gondolnak az államférfiak és a forradalmárok, a terroristák és a humanitáriusok, amikor azt hangoztatják, hogy a szabadságnak magában kell foglalnia az önrendelkezéshez való jogot, illetve a nép FUNDAMENTUM / SZÁM tanulmány / 17
12 jogát arra, hogy önmagát kormányozza. A kétféle szabadság szembe állítható egymással, mivel az a gondolat, hogy az alkotmányos jogok sérthetik a szabadságot, inkább a pozitív, mint a negatív szabadságokra vonatkozik. Ilyen értelemben az alkotmányosság a negatív szabadságjogokat védi a pozitív szabadságjogok csorbítása árán, 13 például a szólásszabadságot és a magánélet -hez való jogot az önrendelkezéshez való jog ellenében. Mindebbôl viszont az következik, hogy a szabadságról szóló érvelésnek a nép által való kormányzás közösségi és nem statisztikai értelmezésén kell alapulnia. A statisztikai értelmezés alapján az egyén befolyása azzal mérhetô az életét meghatározó kollektív döntések felett, hogy saját maga mennyire tud hatást gyakorolni a döntéshozatal eredményére. Egy nagy demokráciában azonban az egyén hatalma olyan kicsiny az országos döntésekre, hogy az alkotmányos korlátok soha nem csökkenthetik annyira, hogy ezért a korlátokat okolhatnánk. Ellenkezôleg, a többségi akarat korlátozása növelheti az egyén lehetôségét, hogy saját sorsa felett rendelkezzen. Ezzel szemben a közösségi értelmezés alapján a szabadság nem az egyes ember és az állam közötti viszonyra vonatkozik, hanem az állam és az állampolgárok összessége mint közösség közötti viszonyra. A pozitív szabadság ebben az értelmezésben azt jelenti, hogy végeredményben a nép kormányozza a tisztviselôket, és nem vica versa, valamint a szabadság csorbul, ha a többséget megfosztják akarata érvényesítésétôl. Nézzük elôször a többségi elv mellett szóló elôbbi érvelést, mert érzelmileg ez a hatásosabb. Az önrendelkezés napjaink leghatalmasabb és legveszélyesebb politikai eszménye. Az emberek nem egyszerûen azt kívánják, hogy olyan csoport kormányozza ôket, amelyhez tartoznak, hanem olyan, amellyel valamilyen módon azonosulni is tudnak. Azt szeretnék, ha saját vallási, faji, nemzeti, nyelvi közösségük vagy történelmi nemzetállamuk tagjai kormányoznák ôket és nem valamely más csoport. Önkényuralomnak tekintik azt a politikai közösséget, amely nem elégíti ki ezt a követelményt, függetlenül attól, hogy egyébként mennyire tisztességes velük. Ezt részben a szûk önérdek magyarázza. Az emberek úgy gondolják, kedvezôbbek lesznek számukra azok a döntések, melyeket velük azonos értékeket vallók hoznak. Az igazi magyarázat azonban mélyebben gyökerezik. Azon a félig kimondott meggyôzôdésen alapul, hogy az emberek akkor szabadok, ha magukat kormányozzák, annak ellenére, hogy ténylegesen és statisztikai értelemben mint egyének nem szabadok, hiszen gyakran alkalmazkodniuk kell mások akaratához. Nekünk, moderneknek a régiek ezen szabadságához való kulcsunk a demokráciában rejlik. John Kenneth Galbraith szavaival élve: Amikor az emberek bedobják szavazatukat az urnába, ezzel immunissá válnak azzal az érzéssel szemben, hogy az állam nem az övék. Bizonyos mértékig elfogadják, hogy az állam tévedései az ô tévedéseik, az állam tévelygései az ô tévelygéseik, és az állam elleni lázadás saját maguk ellen való lázadás lenne. 14 Akkor hisszük szabadnak magunkat, ha elfogadjuk a többség akaratát a saját akaratunk helyett, és nem akkor, amikor meghajlunk az uralkodó döntése, illetve a vérségi, vallási vagy szakértôi arisztokrácia utasítása elôtt. A bíróságot is könnyen lehet ilyen hatalomra törô arisztokráciának tekinteni. Learned Hand úgy jellemezte az Alkotmány erkölcsi értelmezését valló bírókat, mint platói ôrök falkáját, és hozzátette, nem tudná elviselni, hogy egy ilyen elit-testület uralkodjék rajta, még akkor sem, ha tudná, hogyan kell kiválasztani a feladatra megfelelô embereket. 15 Bármilyen hatásos a demokratikus önkormányzás eszméje, ugyanakkor mélyen misztikus is. Miért vagyok szabad hogyan gondolhatom azt, hogy önmagamat kormányzom, amikor engedelmeskednem kell más emberek döntésének, még akkor is, ha a döntést helytelennek, esetleg ostobának, vagy magamra és családomra nézve méltánytalannak gondolom? Miért számít az, hogy hány embernek kell egy döntést helyesnek, bölcsnek vagy méltányosnak gondolnia, ha nem fontos, hogy én is így gondoljam? Miféle szabadság ez? Ezekre a rendkívül nehéz kérdésekre a kollektív cselekvés közösségi felfogásával kell kezdeni a válaszadást. Amennyiben egy politikai közösség valódi tagja vagyok, a közösség cselekvései valamilyen értelemben az én cselekvéseim, akkor is, ha ellenük érveltem vagy ellenük szavaztam. Ugyanúgy, ahogy a csapatom gyôzelme az én gyôzelmem, veresége az én vereségem, akkor is, ha az én hozzájárulásom semmilyen módon sem befolyásolta az eredményt. Más megfontolás alapján ésszerûen nem gondolhatjuk, hogy egy virágzó demokrácia tagjaiként önmagunkat kormányozzuk. Ez a magyarázat azonban látszólag csak elmélyíti a kollektív önkormányzat misztikus voltát, mert két további eszmét is használ, amelyek maguk is elég homályosnak tûnnek. Mit jelenthet a valódi tagság egy politikai közösségben? És milyen értelemben lehet egy csoport kollektív cselekvése minden egyes tagjának a cselekvése is? Ezek inkább morális, mint metafizikai vagy pszichológiai kérdések: nem a valóság alapvetô összetevôinek számbavételével válaszolandók meg, vagy annak feltárásával, mikor érzik az emberek felelôsnek magukat annak a csoportnak a tetteiért, amelyhez tartoznak. Azt a kapcsolatot kell leírnunk az egyén és a csoport között, amely alapján 18 / tanulmány SZÁM / FUNDAMENTUM
13 méltányos, hogy az egyént felelôsként kezeljék, és ami alapján ésszerûen ô is felelôsnek érzi magát a csoport tetteiért. Ezeket a gondolatokat a morális tagság fogalmával összegezhetjük, amely szerint a politikai közösség tagja részt vesz az önkormányzatban. Ha az igazi demokrácia nép általi kormányzást jelent, akkor az önkormányzatot is biztosító közösségi értelemben az igazi demokrácia a morális tagságon alapul. Ebben a részben azzal foglalkozunk, hogy a többségi elv figyelmen kívül hagyása miatt bekövetkezô erkölcsi sérelem a szabadság sérelme-e. Már tisztáztuk a kérdést annyiban, hogy az emberek csak akkor kormányozzák önmagukat, ha a többségi elv érvényesül, és hogy ennek az elvnek a sérelme az önkormányzat elvét sérti. De a többségi elv csak akkor garantálja az önkormányzatot, ha a kérdéses közösség minden tagja morális értelemben tag viszont a többségi elv nem ismer ilyen minôsítést. A német zsidók nem voltak morális értelemben tagjai annak a közösségnek, amely megpróbálta kiirtani ôket, bár volt szavazati joguk azokon a választásokon, amelyek Hitler kancellárságához vezettek. A Holocaust tehát nem volt önkormányzatuk része. Az észak-írországi katolikusok, a kaukázusi nacionalisták, és a quebec-i szeparatisták egyaránt úgy gondolják, hogy nem szabadok, mert morális értelemben nem tagjai az adott politikai közösségnek. Nem azt akarom ezzel mondani, hogy a politikai közösségükben morális tagságot nem vállaló embereknek mindig igazuk van. Ennek próbája, ahogy már említettem, csak morális lehet, és nem pszichológiai. De a morális tagságot tagadó emberek nem azért nem tévednek, mert egyenlô szavazatuk van a többségi elven mûködô rendszerben. Amikor korábban felvázoltam a demokrácia alkotmányos koncepcióját mint a többségi elvet tükrözô többségi felfogás vetélytársát, megállapítottam, hogy az alkotmányos koncepció bizonyos demokratikus körülményeket feltételez. Ezeknek a körülményeknek kell teljesülniük ahhoz, hogy a többségi döntéshozatal automatikusan valamiféle morális elônyt vindikálhasson magának a közösségi döntéshozatal más eljárásaival szemben. Így ugyanahhoz a gondolathoz A TÖBBSÉGI ELV FIGYEL- MEN KÍVÜL HAGYÁSÁVAL NEMCSAK HOGY NEM ÁL- DOZZUK FEL A POZITÍV SZABADSÁGOKAT, HANEM ÉPPEN A POZITÍV SZABAD- SÁGOT ERÔSÍTJÜK, AMI- KOR A TÖBBSÉGI ELVET A DEMOKRÁCIA ALKOT- MÁNYOS FELFOGÁSÁNAK ÉRDEKÉBEN ELUTASÍTJUK. jutottunk el, mint korábban, csak más úton. A demokrácia feltételei a morális értelemben vett tagság erkölcsi feltételei a politikai közösségben. Mindebbôl fontos következtetést vonhatunk le: a többségi elv figyelmen kívül hagyásával nemcsak hogy nem áldozzuk fel a pozitív szabadságokat, hanem éppen a pozitív szabadságot erôsítjük, amikor a többségi elvet a demokrácia alkotmányos felfogásának érdekében elutasítjuk. Ha igaz az, hogy az önkormányzás csak olyan közösségben lehetséges, amely kielégíti a morális értelemben vett tagság követelményeit mert csak ekkor van jogunk arra, hogy nép általi kormányzásra utaljunk határozott közösségi értelemben, s nem meddô statisztikával, akkor egy olyan demokrácia-felfogásra van szükségünk, amely szerint nincs demokrácia, ha ezek a követelmények nem teljesülnek. Melyek a morális tagság feltételei, a pozitív szabadságjogok feltételei, illetve a demokrácia feltételei az alkotmányos felfogás szempontjából? A kérdés megválaszolására megpróbálom összefoglalni errôl szóló korábbi írásaimat. 16 Kétfajta feltételcsoport van. Az elsô csoportot a strukturális feltételek alkotják. Ezek a feltételek írják le, hogy milyennek kell lennie a közösségnek, mint egésznek, hogy valódi politikai közösségnek számítson. A strukturális feltételek némelyike alapvetôen történeti jellegû. A politikai közösség nem lehet pusztán névleges: egy történelmi folyamat eredményeképpen kellett létrejönnie, elismert és stabil területi határokkal. Sok szociológus, politológus és politikus bizonyára még további strukturális feltételeket tenne hozzá az elôbbiekhez, például, hogy a valódi politikai közösség tagjainak nemcsak közös történelemmel, de közös kultúrával is rendelkezniük kell: ugyanazon a nyelven kell beszélniük, közös értékeket kell vallaniuk stb. Néhányan további pszichológiai feltételeket is megfogalmaznak, például, hogy a közösség tagjainak bizalommal kell lenniük egymás iránt. 17 Bár mindez érdekes kérdéseket vet fel, nem fogok tovább idôzni ennél a feltételnél, mert számunkra fontosabb a feltételek második csoportja. A feltételek másik csoportja a közösség viszonyaira vonatkozik és azt írja le, hogy az igazi politikai közösségnek hogyan kell bánnia az egyénnel, hogy az morális értelemben váljon a közösség tagjává. Egy politikai közösség csak akkor tekinthet valakit morális értelemben tagjának, ha biztosítja számára a közösségi döntéshozatalban a részvételt, az érdekeltséget, és az attól való függetlenséget. Elôször is, minden egyes embernek alkalmat kell adni, hogy hatást gyakorolhasson a kollektív döntésekre, mégpedig úgy, hogy szerepe, vagyis hatásának ereje nem függhet véleményének értékétôl, képességétôl, meggyôzôdése szilárdságától vagy ízlésétôl. Ennek a feltételnek a tartozéka az általános választójog, az érdemi választások és a képviselet, bár nem ez a kollektív döntés egyedüli útja. Szintén idetartozik a szólás- és a véleménynyilvá- FUNDAMENTUM / SZÁM tanulmány / 19
14 nítás szabadsága, nemcsak a hivatalos politikai életben, hanem a közösség mindennapi életében is. Ez a feltétel egyben a szólás- és a véleménynyilvánítás szabadságát az önkormányzat folyamatában játszott szerepét hangsúlyozva értelmezi, amely szerep alapján számos kérdésre más választ ad, mint a demokrácia többségi felfogása. Például arra, hogy a kampánykiadások korlátozása megsérti-e ezt a szabadságot. Másodszor, a valódi politikai közösség döntéshozatali eljárásának ki kell fejeznie, hogy minden tagja érdekével jóhiszemûen és egyenlôen törôdik. Más szóval, a javak és a terhek elosztására hatást gyakorló politikai döntéseknek meg kell felelniük az egyenlô elbánás elvének. A morális értelemben vett tagság viszonosságot is jelent: csak akkor válik taggá valaki, ha a többiek tagként kezelik. Ez azt jelenti, hogy egy kollektív döntésnek az egyén életére gyakorolt következményeit a döntés ellen vagy mellett szóló érvként veszik figyelembe, a mások életére gyakorolt hasonló következményekkel együtt. Tehát a demokrácia közösségi felfogása tartalmazza azt a sokunk által osztott érzést, hogy illegitim és igazságtalan az a társadalom, amelyben a többség a kisebbség szükségleteit és igényeit figyelmen kívül hagyja. A harmadik feltétel a morális függetlenség valószínûleg ellentmondásosabb, mint az elôzô kettô. Mégis lényegesnek tartom, mert ezzel tudjuk megragadni a morális tagság olyan aspektusát, amely az elôzô két feltétel értelmezésébôl talán kimarad. A gondolat, amit körbejárunk, vagyis hogy a kollektív önkormányzat segíti az egyéni szabadságot, arra a feltételezésre épül, hogy a politikai közösség tagjai joggal egy közös vállalkozás tagjainak tekinthetik magukat, hasonlóan egy futballcsapat vagy zenekar tagjaihoz, akik osztoznak a munkában és az eredményekben akkor is, ha nem értenek egyet a vállalkozás vezetésével. Ez a gondolat természetesen nonszensz maradna, ha az emberek nem fogadnák el, az elfogadás pedig attól függ, hogy a közös vállalkozást milyen döntések meghozatalára tartják alkalmasnak. Egy zenekarban a karmester dönthet arról, hogy a zenekar miként interpretáljon egy darabot. Ezzel kapcsolatban csak a karmester hozhat mindenkire kötelezô döntést. A zenész nem áldoz fel semmi lényegeset a saját élete feletti rendelkezésbôl és az önbecsülésébôl, ha elfogadja, hogy ebben a kérdésben más dönt helyette. Egészen más lenne a helyzet, ha a karmester nemcsak azt próbálná meghatározni, hogyan játszszon a hegedûs az irányítása alatt, hanem azt is, milyen zenemûveket szeressen. Aki elérte és megszokta, hogy zenei ítéletét maga fogalmazza meg, nem tekintheti magát egy olyan közös vállalkozás tagjának, ahol ezt is el akarják helyette dönteni. Ez még inkább igaz a politika esetében, és az élet, a halál, illetve a személyes felelôsség alapvetô kérdéseiben. Az emberek, akik egyébként személyesen és felelôsséggel döntenek saját életükrôl, elfogadhatják, hogy az igazságosság kérdését vagyis hogy miként lehet összeegyeztetni az állampolgárok különbözô, néha versengô érdekeit, közösen kell eldönteni, és ezt a döntést mindenkire irányadónak kell tekinteni. Ez nem kérdôjelezi meg az egyén felelôsségét abban, hogy döntsön saját életérôl a kollektív döntések által biztosított források és lehetôségek figyelembevételével. Tehát összeköti a közös erôfeszítés másokkal, hogy megoldják a közös kérdéseket, még akkor is, ha a saját nézetei nem érvényesülnek. De nem ez lenne a helyzet, ha a többség arról szándékozna dönteni, hogy az egyén mit gondoljon vagy mondjon a kollektív döntésrôl, vagy milyen értékek alapján szavazzon, illetve hogyan döntsön a neki jutó források felhasználásáról. Aki hisz abban, hogy felelôs életének központi értékeiért, nyilvánvalóan nem adhatja át ezt a felelôsséget egy csoportnak, még akkor sem, ha egyenlô szavazata van a szóban forgó csoport döntéshozatali eljárásában. Egy valódi politikai közösség nem írhatja elô, mit gondoljanak állampolgárai politikai, morális és etikai kérdésekrôl, sôt kötelessége bátorítani ôket, hogy saját meggyôzôdésük szerint alakítsák ki véleményüket ezekrôl. EGYENLÔSÉG? Bár a szabadságról szóló érvelés a leghatásosabb a többségi elv mellett felhozható érvek közül, az egyenlôségrôl szóló érvelés ismertebb. A szóban forgó egyenlôség politikai egyenlôség, mert a többségi elv nem értelmezhetô úgy, hogy automatikusan másfajta egyenlôség érvényesülésére is vonatkozna, fôleg nem a gazdasági egyenlôségre. Ha a társadalom gazdasági szerkezete piramis alakú, vagyis egyre több ember él az egyre alacsonyabb gazdasági szinteken, akkor az egyenlô választójognak és a többségi döntéseknek nagyobb gazdasági egyenlôség felé kellene vinniük. Ezzel szemben azt látjuk, hogy az Egyesült Államokban és más fejlett tôkés országokban, ahol a gazdasági szerkezet más, a többséget alkotó emberek gyakran úgy szavaznak, hogy megvédjék saját jómódjukat kevésbé tehetôs honfitársaik igényeivel szemben. Következésképpen annak az érvnek, hogy az egyenlôség elve sérül, amikor a többségi elvet nem veszik figyelembe, a politikai egyenlôségre kell utalnia. De hogy a politikai egyenlôség milyen felfogására gondolunk, az attól függ, hogy a kollektív cselekvés két értelmezése közül melyiket alkalmazzuk. Ha 20 / tanulmány SZÁM / FUNDAMENTUM
15 a nép általi kormányzást statisztikai problémának tekintjük, akkor az egyenlôség az egyes állampolgárok egyenlôségét jelenti. Ez az egyenlôség természetesen nem létezett, mielôtt a nôk szavazati jogot kaptak volna, és a viktoriánus Angliában sem, amely az egyetemi végzettségûeknek plusz szavazatot adott. Milyen mércét alkalmazzunk tehát annak megítélésére, mikor van politikai egyenlôség egy társadalomban? Mi valójában a politikai egyenlôség a kollektív politikai cselekvés statisztikai felfogása szerint? Talán meglepô, de a politikai egyenlôséget nem lehet a politikai hatalom egyenlôségeként definiálni, mert nem létezik olyan hatalom-felfogás, amely szerint a hatalom egyenlôsége vonzó vagy megvalósítható ideál lenne. 18 Tételezzük fel, hogy a politikai hatalmat a hatás (impact) értelmében fogjuk fel. Nekem, mint az Egyesült Államok polgárának, politikai hatásom attól függ, mennyire növeli egy általam támogatott döntés kollektív döntéssé válásának valószínûségét az a tény, hogy én támogatom, eltekintve most attól, hogy a többi állampolgárnak mi a véleménye errôl a döntésrôl. A hatás azonban nem lehet egyforma egy képviseleti demokráciában: vitathatatlanul nagyobb a valószínûsége annak, hogy elfogadnak egy kereskedelmi intézkedést, ha azt egy szenátor támogatja, mintha én teszem ugyanezt. Mindenesetre a hatás fogalma nem ragadja meg kifejezôen a politikai hatalom lényegét, mert nem veszi figyelembe, hogy a modern demokráciában az egyenlôtlen politikai hatalom legfôbb forrása a vagyoni egyenlôtlenség, amely alapján egyes embereknek rendkívül nagy hatásuk lehet a közvélemény befolyásolására. Ross Perot és jómagam is egy-egy szavazattal rendelkezünk, de ô sugárzási idôt tud vásárolni a televízióban, hogy a saját véleményérôl meggyôzzön másokat, nekem viszont erre nincs lehetôségem. Talán megfelelôbb az a magyarázat, hogy a politikai hatalom nem a kollektív döntésekre gyakorolt hatás (impact), hanem a befolyás (influence) kérdése. Befolyás mindaz a hatalom, amivel beleszólhatok a politikai döntésekbe, és irányíthatom mások véleményét. Ha jól belegondolunk azonban, a befolyás egyenlôsége nem vonzó és nem is elérhetô cél. Nem akarjuk, hogy a vagyon befolyásolja a politikai döntéseket, és azért nem, mert a vagyon egyenlôtlenül és igzaságtalanul oszlik meg. A politikai befolyás más okból legyen egyenlôtlen: azoknak legyen nagyobb befolyása, akiknek a nézetei és érvei meggyôzôbbek. A befolyás különbözôségének ezt az alapját nem tudnánk megszüntetni az egész társadalom durva átalakítása nélkül, ami azonban a végét, és nem a gyôzelmét jelentené a politikai vitának. Mivel ez az érvelés zsákutcába vezetett, újra kell kezdenünk a próbálkozást a politikai egyenlôség definíciójának kidolgozására. A kollektív cselekvés statisztikai modellje alapján a politikai egyenlôséget nem hatalmi kérdésként kell definiálnunk, hanem az állapot (status) alapján, amit a demokratikus önkormányzat feltételeivel kapcsolatban már említettem. A csak a férfiakat megilletô választójog és az egyetemi végzettségûek többletszavazata azért nem jelentett egyenlôséget, mert azzal az elôfeltevéssel élt, hogy egyesek másoknál érdemesebbek vagy alkalmasabbak a kollektív döntésekben való részvételre. De a puszta politikai uralom, a politikai tisztségekhez kapcsolódó uralom (amely tisztségekre elvileg mindannyian választhatók vagyunk), nem él ilyen elôfeltevésekkel. Ezért a politikai tisztségviselôk sajátos hatalma nem rombolja le az igazi politikai egyenlôséget, és ebbôl a szempontból nem számít, hogy a tisztségviselôket közvetlenül választják-e, vagy sem. Sok kinevezett és nem-választott tisztségviselônek van nagy hatalma. Egy Irakba rendelt nagykövet elôidézhet egy Öböl-háborút, és a Szövetségi Jegybank Igazgatótanácsának elnöke térdre kényszerítheti a gazdaságot. A politikai státusz nem egyenlôtlenségi elven alapul, nincs elsô és másodosztályú állampolgárságról szóló feltételezés abban a rendszerben, amely ezt a hatalmat megalkotja. Továbbá, nem egyenlôtlenségi elven alapulnak azok az intézmények sem, amelyek a választott tisztségviselôk által kinevezett amerikai bíróknak adnak hatalmat alkotmányos kérdésekben való döntésekre. Tehát a kollektív politikai cselekvés statisztikai értelmezése nem támasztja alá azt a megállapítást, hogy a többségi akarat érvényre juttatásának akadályozása sérti a politikai egyenlôség elvét. A megállapítás egyébként is ostoba, ha a statisztikai értelmezésre gondolunk. A nagy kontinentális demokráciákban bárhogy is értelmezzük a politikai hatalmat, az egyszerû állampolgár politikai hatalma csekély, és a többséggel szembeni alkotmányos korlátok az egyén hatalmát még tovább csökkentik. A többségi elv mellett szóló egyenlôségi érv legalábbis kezdetben ígéretesebbnek látszik, ha nem a kollektív cselekvés statisztikai értelmezése, hanem a közösségi értelmezés szempontjából vizsgáljuk meg. Ebbôl a perspektívából az egyenlôség nem az egyes állampolgárok közötti kapcsolat kérdése, hanem az állampolgárok összessége, más szóval a nép és kormányzóik közötti kapcsolaté. Politikai egyenlôség akkor áll fenn, amikor végsô soron a nép uralkodik a hivatalnokok felett, és nem fordítva. Ez mindenesetre egy kevésbé ostoba érvet hoz fel amellett a vélemény mellett, miszerint az alkotmánybíráskodás vagy a többségi elv más korlátai sértik a politikai egyenlôséget. Azt, hogy amikor a bírók az Alkotmány rendelkezéseit alkalmazva megsemmisítik a törvényeket, amelyeket az emberek FUNDAMENTUM / SZÁM tanulmány / 21
16 a képviselôiken keresztül elfogadtak, akkor többé nem a nép akarata érvényesül. Ez az érvelés azonban pontosan ugyanaz, mint ami az elôbb elôkerült: ismét a politikai önkormányzat eszméjéhez jut el. A pozitív szabadság és az egyenlôség elve, amelyet a we the people közösségi felfogásából eredeztetünk, lényegében ugyanazok az alapelvek. (Ez aligha meglepô, hiszen a szabadság és az egyenlôség ugyanannak az eszmének a különbözô aspektusai, és nem egymás vetélytársai, ahogy egyébként gyakran gondolják.) 19 Az elôzô részben leírt ellenvetések azokkal a kísérletekkel szemben, amelyek a többségi elvet a pozitív szabadság fogalmába akarták beilleszteni és azzal összekapcsolni, tehát ugyanúgy érvényesek az egyenlôség és a többségi elv összekapcsolásánál is. KÖZÖSSÉG? Az utóbbi években a morális értelmezés ellenzôi a szabadság és az egyenlôség eszméje helyett egyre inkább a harmadik forradalmi eszméhez, a közösség (vagy testvériség) eszméjéhez fordultak véleményük igazolására. Azzal érvelnek, hogy mivel a morális értelmezés a legalapvetôbb politikai döntéseket egy jogi elitre bízza, ez gyöngíti az emberek közösségi érzését és a közös kaland élményét. A közösség kifejezést azonban többféle értelemben használják, érzelmi hozzáállást, gyakorlatot vagy ideálokat értenek alatta, és érdemes megnézni, hogy az egyes érvelésekben melyik kerül elô. Nyilvánvalóan igaz, és Arisztotelész óta a filozófusok is egyetértenek abban, hogy az embereknek érdekükben áll megosztani a feladatokat, a nyelvet, a szórakozást, az életrôl vallott nézeteiket és az ambícióikat másokkal. A jó politikai közösség természetesen eleget tesz ennek az igénynek, 20 de sokan inkább más, nem politikai közösségekben, például vallási, foglalkozási és társadalmi csoportokban keresik ezen igények kielégítésének módjait. Az amerikai Alkotmány nem korlátozza az emberek jogát, hogy ilyen közösségeket alakítsanak, vagy ilyen közösségek tagjaivá váljanak. Éppen ellenkezôleg, néhány cikkely, például az Elsô Kiegészítés egyesülési jogot védô rendelkezései és a vallási alapon történô megkülönböztetés tilalma elôsegíti e jog érvényesülését. A kommunitariánusok és mások, akik a közösségben vélnek a többségi elvnek támaszt találni, azonban másként gondolják. Nem a szoros emberi kapcsolatokból származó elônyök járnak a fejükben, amelyek sokféle közösségi módszerrel elérhetôk, hanem mind az egyénre, mind a politikai társadalom egészére vonatkoztatva a pozitív hozzáállásból, a politikai életben való aktív részvételbôl származó elônyök. Nem tévesztendô össze ez az álláspont azzal a politikatudományi tradícióval, amely a politikát speciális eszközökkel való kereskedelemnek tekinti, olyan arénának, ahol az állampolgárok a különbözô politikai csoportokon és érdekvédelmi szervezeteken keresztül saját maguk számára próbálnak elônyt szerezni. A kommunitariánusok ezt az érdekcsoport-republikanizmust a republikánus eszme elkorcsosulásának tekintik. Az embereket a politikában morális szereplôként szeretnék látni, akik nem saját szûk pártérdekeikért, hanem a közjó egymással versengô felfogásaiért szállnak harcba. Feltételezik, hogy ha megvalósulna az eredeti, politikai vitára épülô demokrácia, akkor nemcsak a kollektív döntések lennének jobbak, hanem az állampolgárok is jobb, erényesebb, teljesebb és kielégítôbb életet élnének. A kommunitariánusok határozottan állítják, hogy ezt a célt az alkotmánybíráskodás veszélyezteti, különösen, ha az alkotmánybíráskodás olyan kiterjesztô, mint amilyennek szerintük a morális értelmezés szeretné látni. Véleményükkel egy kétséges, habár ritkán megkérdôjelezett feltételezésre támaszkodnak. Szerintük az alkotmányos igazság széles körû vitája magasabb színvonalú, és mivel több embert von be a folyamatba amit a kommunitariánusok egyébként is szeretnek, eleve jobb; ezért megfelelôbb, ha ezeket a kérdéseket a törvényhozás dönti el és nem a bíróságok. Ez a feltételezés több okból is megalapozatlan. Egyszerûen nincs szükségszerû kapcsolat aközött, hogy milyen hatásra van lehetôsége a többségi eljárás jóvoltából minden egyes potenciális szavazónak, illetve, hogy milyen befolyása lesz szavazóként a politikai döntésekben. Egyes állampolgároknak nagyobb befolyásuk lehet egy bírósági döntésre, ha a nyilvános politikai vitába bekapcsolódnak, mintha a törvényhozásban leadnak egy szavazatot. Még fontosabb, hogy nincs szükségszerû kapcsolat az állampolgárok politikára való hatása vagy befolyása és az etikai elôny között, amit a nyilvános intézményes vitában való részvételével jelent. Lehet, hogy egy bírósági döntést megelôzô vagy követô általános és nyilvános vitában színvonalasabban és megfontoltabban tud megnyilvánulni az állampolgár, mint a törvényhozási szavazásban, vagy egy népszavazásban kicsúcsosodó politikai csatában. E különbözô jelenségek a hatás, a befolyás és az etikailag értékelhetô közszereplés közötti kölcsönhatás összetett empirikus probléma. Ahogy már megállapítottuk, bizonyos esetekben az állampolgárok talán jobban tudják gyakorolni az állampolgársággal járó morális kötelezettségeiket, ha a végsô döntés a mindennapi politika helyett a bíróságokhoz kerül, ahol a döntés nem a számok súlyán vagy a politikai befolyás egyensúlyán, hanem az elveken múlik. Bár 22 / tanulmány SZÁM / FUNDAMENTUM
17 a törvényhozás döntéseihez vezetô politikai vita lehetne rendkívül magas színvonalú, sajnos, általában nem az, mint ahogy az Egyesült Államokban az egészségügyi ellátás reformja, illetve a fegyverviselés korlátozása kapcsán nemrégiben lezajlott csatározások mutatják. A többségi eljárás bátorítja a kompromisszumokat, amelyeknek fontos elvi kérdések esnek áldozatul, így néha az sem segít, ha maga a vita helyesen veti fel a kérdéseket. Az alkotmányjogi esetek ezzel szemben általában a politikai morálra irányuló, széles körû vitát váltanak ki. Az 1950-es években kezdôdô és még ma is tartó nagy amerikai vita a polgári jogokról és a pozitív diszkriminációról talán azért kavart nagyobb nyilvános vitát, mert bírósági ítéleten alapult. A Roe v. Wade ügy kapcsán kialakult vita, minden keserûsége és erôszakossága ellenére lehet, hogy jobban érthetôvé tette a morális kérdések komplexitását, mint a politika tette volna. Óvatosan fogalmazom csak meg ezt a feltételezést, vagyis hogy az alkotmánybíráskodás magasabb rendû, nyilvános, az állampolgárok aktív részvételével zajló politikai vitát tesz lehetôvé, mert nincs elég információnk, hogy biztos véleményt mondjunk. Mindazonáltal hangsúlyozom ezt a lehetôséget, mert a kommunitárius érvelés nem vesz róla tudomást, és megfelelô bizonyíték nélkül feltételezi, hogy az egyedüli és legelônyösebb részvétel a politikában a majdani törvényeket elfogadó képviselôk megválasztása. Az amerikai választások és a szövetségi, illetve a helyi törvényhozási viták színvonala aligha teszi ezt a feltételezést magától értetôdôvé. Természetesen a mindennapi politizálás színvonalát is növelnünk kellene, mert a széles körû politikai tevékenység elengedhetetlen mind az igazság, mind a méltóság érvényre juttatásához. (A demokrácia jelentésének újragondolása e folyamat alapvetô része.) De nem szabad úgy tennünk, amikor az alkotmánybíráskodás hatását vizsgáljuk az alkotmányozó demokráciára, mintha az történt volna, aminek történnie kellene. Mindenesetre hangsúlyozni szeretném: az, hogy a nagy alkotmányos kérdések kiprovokálják-e, és irányítják-e a nyilvános politikai vitát, többek között attól függ, hogy a jogászok és a bírók hogyan fogalmazzák meg és teszik fel a kérdéseket. Kevés esély van hasznos, országos szintû vitára az alkotmányos elvekrôl, ha az állampolgárok az alkotmányos döntéseket egy misztikus szakma technikai gyakorlatainak tekintik. Javítaná a vita esélyeit, ha az Alkotmány morális értelmezése nyílt elismerést kapna a bíróktól és a bírói döntésekben egyaránt. Ezt természetesen nem úgy értem, hogy csak a bíróknak kell a magas politikai elvekkel kapcsolatos kérdésekkel foglalkozniuk. A törvényhozók szintén ezeknek az elveknek a védelmezôi, beleértve az alkotmányos elveket is. 21 Ebben a részben csak azt akartam bizonyítani, hogy a közösség eszméje sem támogatja jobban a többségi elvet, és nem képes eredményesebben megkérdôjelezni az Alkotmány morális értelmezését, mint a szabadság és az egyenlôség, a forradalmi brigád két rangidôs tagja. Félre kell tehát tennünk a többségi elvet a demokrácia többségi felfogásával együtt. A demokrácia valódi mibenlétének ez nem védhetô felfogása, és nem Amerika felfogása. MI KÖVETKEZIK MINDEBBÔL? Egy tisztességesen mûködô demokráciában, mint amilyen az Egyesült Államok, az Alkotmány által meghatározott demokratikus elvek megfelelôen érvényesülnek a gyakorlatban ahhoz, hogy a szövetségi és helyi törvényhozók szilárdan ülhessenek pozíciójukban. Megfojtaná a demokráciát bármilyen alkotmányos változás, amely hatalmat adna egy nem választott szakértôkbôl álló oligarchiának, hogy érvénytelenítsen vagy megváltoztasson bármilyen törvényhozási döntést, amelyet megalapozatlannak és igazságtalannak tart. Még akkor is sérülne az önkormányzat elve, ha a változtatás csak javára válna a törvénynek például mindig méltányosabb jövedelemadót ösztönözne, mint a törvényhozók, és ezt még a döntés érdemei sem tudnák kioltani. Más a helyzet, amikor az alkotmányos rendszer a bíróságra ruházza a hatalmat annak eldöntésére, hogy valamely szabály, rendelkezés vagy politika aláássa-e a közösség demokratikus jellegét. Tételezzük fel, hogy a törvényhozás törvényileg bûncselekménynek nyilvánítja, ha valaki tiltakozásképpen zászlót éget. 22 Tegyük fel, hogy ezt a törvényt megtámadják azon az alapon, hogy korlátozza a demokratikus önkormányzatot. A bíróság elfogadja ezt az érvelést, és érvényteleníti a törvényt. Ha a bíróság döntése helyes, ha a zászlóégetést tiltó törvények sértik az Alkotmányban megfogalmazott demokratikus elveket, ahogy ezeket az amerikai történelem formálta és értelmezte, a döntés nem lesz antidemokratikus, sôt ellenkezôleg, elôsegíti a demokrácia jobb érvényesülését. Nem következik be erkölcsi veszteség, mert senki sem egyedül, sem kollektíve nem járt rosszabbul a demokrácia érvényesülése szempontjából. Senkinek a hatalma, hogy részt vegyen egy önmagát kormányzó közösségben, nem lett kevesebb, senkinek az egyenlôsége nem sérült, senki nem lett megfosztva azoktól az etikai elônyöktôl, amelyeket az elvi politikai vitában való részvétel jelent. Persze csak akkor van így, ha alkalma volt részt venni a döntés helyességérôl folyó nyilvános vitában. Ha a bíróság nem avatkozott volna be, és FUNDAMENTUM / SZÁM tanulmány / 23
18 a törvény még mindig érvényben lenne, mindenki rosszabbul járt volna a demokrácia szempontjából, és a helyzetet nem lehetne a demokrácia gyôzelmének tekinteni. Természetesen mindez nem igaz, ha azt feltételezzük, hogy a bíróság döntése rossz volt. Mindenképpen sérti a demokráciát, ha egy hatáskörrel rendelkezô bíróság rossz döntést hoz arról, hogy mit követelnek meg a demokratikus elvek, de nem jobban, mint amikor a többségi törvényhozó szerv rossz alkotmányos döntést hoz, és ez a rossz döntés érvényesülhet. Tehát mindkét esetben fennáll a hiba lehetôsége. Levonhatjuk a következtetést, hogy a többségi elv ellentmondásos, ezért félre kell tenni. Ez fontos következtetés. Rámutat arra, hogy téves az a széles körben elterjedt nézet, miszerint a törvényhozás alkotmányos kontrollja antidemokratikus, a morális értelmezés pedig elutasítandó, mert sérti a demokráciát. Ugyanakkor látni kell a következtetés korlátait is. Ugyanis még nincs az alkotmánybíráskodásnak sem Egyesült Államok-beli, sem egyéb formái mellett szóló pozitív érvelésünk. Egyszerûen felállítottunk egy játékteret, amelyben a demokratikus elvek értelmezésére szolgáló különbözô intézményi struktúrák közötti verseny zajlik. Az alkotmányos érvelés felfedi a demokrácia eljárási hiányosságait. Nem írhat elô procedúrát annak ellenôrzésére, hogy a procedúra érvényesülésének elôfeltételei megvannak-e. Hogyan tudja a demokráciát kívánó politikai közösség eldönteni, hogy megvannak-e demokrácia elôfeltételei? Alaptörvényként szükség van-e írott alkotmányra? Az alkotmány mint valamiféle alkotmányos kódex a lehetô legrészletesebben írja-e elô a demokratikus elveket, felkészülve valamennyi lehetséges kérdésre? Vagy tartalmazzon inkább absztrakt megállapításokat a demokratikus elveket illetôen, ahogy az amerikai Alkotmány és sok más mai alkotmány teszi, ezzel az adott idôszakban mûködô intézményekre bízva, hogy az elveket generációról generációra értelmezzék? Az utóbbi esetben miféle intézmények legyenek ezek? Többségi parlamenti intézmények, amihez az angol alkotmány olyan hosszú ideje ragaszkodik? Vagy speciális alkotmányjogi kamarák, amelyeknek a tagjait választják, de lehetôleg sokkal hosszabb idôre vagy másként, mint az egyszerû parlamenti képviselôket? Vagy a bíróságok hierarchiájába kell tartozniuk, mint ahogy John Marshall természetesnek tartotta a Marbury v. Madison ügyben? Az egyes közösségek különbözôképpen kapcsolhatják össze ezeket a válaszokat. Ahogy láttuk, az A MORÁLIS ÉRTELMEZÉS VALÓJÁBAN ARRÓL SZÓL, MIKÉNT KELL AZ ALKOT- MÁNY BIZONYOS CIKKE- LYEIT ÉRTELMEZNI, ÉS MI- LYEN KÉRDÉSEKET KELL FELTENNI ÉS MEGVÁLA- SZOLNI ANNAK ELDÖNTÉ- SÉHEZ, HOGY EZEK A CIK- KELYEK MIT JELENTENEK. Egyesült Államok Alkotmányában egyaránt vannak speciális cikkelyek például a katonák elszállásolásáról és magasröptû, elvont megállapítások. Az Egyesült Államokban a Legfelsôbb Bíróságnak joga van a törvényt alkotmányellenesnek nyilvánítani, ha szükségesnek tartja. Ez azonban nem jelenti, hogy a törvényalkotók nem hozhatnak felelôs alkotmányos döntéseket, például visszautasítva azt a törvényjavaslatot, amelyet alkotmányellenesnek tartanak. Ugyanígy az sem következik, hogy mivel a bíróságoknak hatalmukban áll bizonyos alkotmányos jogokat kikényszeríteni, az összes ilyen jogot kikényszeríthetik. Néhány amerikai jogász úgy okoskodik, hogy korlátozott a szövetségi bíróságoknak az a joga, hogy az intézmények cselekedeteit alkotmányellenességre hivatkozva érvénytelenítsék. Joguk van, hogy számos alkotmányos jog, elv és mérce érvényesülését kikényszerítsék, de nem mindet. 23 A morális értelmezés összefér a demokratikus elvek érvényesítésének mindezekkel az intézményi megoldásaival. A morális értelmezés valójában arról szól, miként kell az Alkotmány bizonyos cikkelyeit értelmezni, és milyen kérdéseket kell feltenni és megválaszolni annak eldöntéséhez, hogy ezek a cikkelyek mit jelentenek. Nem az a lényeg, hogy kinek kell ezeket a kérdéseket feltenni, és kinek a véleményét kell irányadónak elfogadni. Tehát a morális értelmezés csak egy része, habár fontos része az alkotmányos gyakorlat általános elméletének. Mit mondhatunk a fennmaradó kérdésekrôl, az intézményi kérdésekrôl, amelyekre a morális értelmezés nem terjed ki? Ezek megválaszolásánál nem látok más alternatívát, mint hogy célorientált, nem pedig eljárás-orientált mércét alkalmazzunk. Az a legjobb intézményi megoldás, amely várhatóan a legjobb válaszokat adja arra a lényegében morális kérdésre, hogy melyek a demokrácia feltételei, és egyben biztosítja a feltételekhez való szilárd alkalmazkodást. Gyakorlati megfontolások seregét figyelembe véve sokan úgy gondolják, engedjük meg a választott törvényhozóknak, hogy maguk döntsenek hatalmuk morális korlátairól. Más megfontolások azonban ellenkezô irányba mutatnak. Többek között az a tény, hogy a törvényhozók védtelenek a különféle politikai és pénzügyi nyomással szemben, tehát a törvényhozás nem a legalkalmasabb eszköz a politikailag népszerûtlen csoportok védelmére. Nem lehet elvárni, hogy az emberek egyetértsenek abban, melyik szervezeti megoldás a legjobb, tehát kell egy döntési eljárás ennek a kérdésnek az eldöntésére, és éppen ez az, amit a demokrácia elmé- 24 / tanulmány SZÁM / FUNDAMENTUM
19 lete nem tud nyújtani. Ezért van az, hogy a politikai alkotmány megalkotása misztikus probléma, és a természetesnek tûnô ragaszkodás az abszolút többséghez, vagy majdnem egyhangúsághoz, nem az eljárásjogi korrektség koncepciójából fakad, hanem inkább abból az érzésbôl, hogy a stabilitás máshogy nem tartható fenn. Más a helyzet azonban, ha egy már létezô alkotmányos gyakorlatot értelmezünk, és nem újat alkotunk. Ekkor a hatásköröket a történelem már szétosztotta, és az intézményi felelôsség részletei értelmezési kérdések. Ilyen körülmények között a többségi elv elutasítása azt jelenti, hogy a problémára érzékenyen és nyitottan a legjobb értelmezést keressük: nincs elvi okunk arra, hogy megpróbáljuk belekényszeríteni a gyakorlatunkat valamilyen többségi állóvízbe. Ha az amerikai alkotmányos gyakorlatból egyenesen következik, hogy bíráink rendelkeznek a végsô értelmezési hatalommal; ha a bírák a Jogok Törvényét jórészt elvek alkotmányának tekintik, és ha ez magyarázza meg legjobban a bírók által hozott és általánosan elfogadott döntéseket, nincs okunk arra, hogy ellenálljunk ennek az értelmezésnek, és egy olyan értelmezést keressünk, amely több rokonságot mutat a többségi filozófiával. MEGJEGYZÉSEK ÉS INTELMEK Végül szeretnék válaszolni azokra az ellenvetésekre, amelyeket korábban hoztak fel érvelésem ellen, és várhatóan ismét felmerülnek. Azt vetik a szememre, hogy az eredmények, amelyeket az egyes alkotmányos esetekben a morális értelmezésnek tulajdonítok, varázslatosan egyeznek azzal, amit politikailag kívánatosnak tartok. Mint ahogy a kommentátorok egyike megfogalmazta, az érvelésem mindig happy end -del végzôdik. Vagy legalábbis liberálisan. Érvelésembe beleillenek azok a legfelsôbb bírósági döntések, amelyeket általában liberális döntéseknek tekintenek, de kívül rekednek a konzervatívak. Gyanúsnak tartják azt a véleményemet, hogy a jog különbözik az erkölcstôl, és a jog egysége és sérthetetlensége gyakran megakadályozza a jogászt, hogy megtalálja a jogban, amit látni szeretne. Akkor miért van az, hogy az amerikai Alkotmány, ahogy én értelmezem, egyértelmûen a liberális gondolkodás diadala? Egyértelmûvé kell tennem, hogy az érveim nem mindig és nem mindenáron támogatják azokat az embereket vagy tetteket, akiket, illetve amelyeket csodálok vagy helyeslek. Védem a pornográfiát, a zászlóégetôket, a náci felvonulókat, az abortuszhoz való általános jogot, bár véleményem szerint még egy korai abortusz is etikai hibának tekinthetô. 24 Az Alkotmány szerintem nem tartalmazza a politikai liberalizmus minden fontos elvét. Például más írásaimban megvédtem a gazdasági igazságosság elméletét, amely a javak nagymértékû újraelosztását kívánná meg a gazdag politikai társadalmakban. 25 Néhány alkotmány alkotmányos jogként tartalmazza a gazdasági egyenlôség meghatározott mértékét, és néhány amerikai jogász azzal érvel, hogy a mi Alkotmányunkat is lehet így értelmezni. 26 Én elutasítom ezt az érvelést, és határozottan állítom, hogy az Alkotmány integritásának elve alapján sem a Jogok Törvényének absztrakt cikkelyeibôl, sem az Alkotmány bármely más részébôl nem juthatunk erre a következtetésre. Bár a bírálatnak az a része sem igaz, hogy én pontosan olyannak látom az Alkotmányt, amilyennek látni szeretném, mégis fôleg a másik ellenvetéssel szeretnék szembeszállni, miszerint kellemetlen a morális értelmezés számára, hogy azok, akik elfogadják ezt az értelmezési formát, happy end-del zárják alkotmányos utazásukat. Természetesen alkotmányos véleményemet befolyásolja a politikai morálról alkotott meggyôzôdésem. De azoknak a jogászoknak a véleményét is, akik konzervatívabbak és idôsebbek nálam. A konzervatív bírók inkább készek arra, mint a liberálisok, hogy a Tizennegyedik Kiegészítés absztrakt morális nyelve alapján támadják a pozitív diszkriminációs programokat, az Elsô Kiegészítésrôl vallott radikális nézeteiket pedig legalább annyira politikai ösztönök vezérlik, mint engem a liberális értelmezésem. Nemcsak elismerem, de hangsúlyozom is, hogy az alkotmányos kérdésekrôl való véleményalkotást érzékenyen befolyásolja a politikai meggyôzôdés. Másképpen nem lennénk képesek a jogtudósokat konzervatívként, mérsékeltként, liberálisként vagy radikálisként osztályozni, még annyira sem, mint most. A kérdés inkább az, hogy ez a hatás elítélendô-e. Az alkotmányos politikát szerintem zavarja és sérti az az álságos vélekedés, hogy a bírók mintha legalábbis nem akarnák a hatalmat politikailag semleges stratégiát tudnak követni az Alkotmány értelmezésénél. Azok a bírók, akik csatlakoznak ehhez a színjátékhoz, megpróbálják még önmaguk elôl is elrejteni meggyôzôdésük elkerülhetetlen hatását, aminek képmutatás a vége. A döntés tényleges alapja rejtve marad mind a legitim nyilvános ellenôrzés, mind az értékes nyilvános vita számára. A morális értelmezés más utat mutat, és más tanácsot ad. Azt hangsúlyozza, hogy az Alkotmányhoz és a joghoz való hûség egyszerûen megköveteli, hogy a bírók modern ítéletet hozzanak a politikai morálról, és ezzel bátorítja ôket, hogy nyíltan fedjék fel, valójában mire alapozták az ítéletet. Teszi ezt abban a reményben, hogy a bírók így ôszintébb elvi érvelést fognak felépíteni, ami lehetôvé teszi, hogy a nyilvánosság is bekapcsolódjon a vitába. FUNDAMENTUM / SZÁM tanulmány / 25
20 A morális értelmezés arra bátorítja a jogászokat és a bírókat, hogy az absztrakt alkotmányt annak fényében olvassák, amit ôk maguk igazságnak tartanak. Hogyan tudnának másként válaszolni azokra a morális kérdésekre, amelyeket az Alkotmány absztrakt elvei tesznek fel nekik? Nem meglepô, nevetséges vagy esetleg gyanús, hogy az alkotmányos elmélet morális álláspontot tükröz. Ennek ellenkezôje lenne meglepô és nevetséges. Csak a jogpozitivizmus hihetetlenül leegyszerûsített formája amelyet még Herbert Hart, a század legkiemelkedôbb pozitivistája is elutasított, tudná ennyire elszigetelni a jogot a morális kérdésektôl. 27 Az Alkotmány szövege és integritása, ahogy már többször hangsúlyoztam, fontos korlátok, amelyek ugyan formálják és korlátozzák a bíró igazságról vallott meggyôzôdésének hatását, teljesen nem szüntethetik meg azt. A morális értelmezés szerint ez a befolyás nem szégyenletes, amíg nyíltan elismerik és helyes elvi érveléssel védik meg, és nemcsak törékeny szlogenekkel vagy fáradt metaforákkal. Írásom az amerikai Alkotmány liberális értelmezését vázolta fel. Véleményem szerint a liberális érvelés az alkotmányértelmezés legjobb hagyományait folytatja. Hiszem és igyekeztem bizonyítani is, hogy a liberális nézôpont híven illeszkedik alkotmányos berendezkedésünköz, amely végül is a liberális gondolat hajnalán alakult ki. Természetesen el lehet utasítani érvelésemet. Remélem azonban, hogy ezt helyes érvekkel teszik majd: kimutatva tévedéseit, és más elveket konzervatívabb vagy radikálisabb elveket felvonultatva, amelyek magasabbrendû morált képviselnek, gyakorlatiasabbak, bölcsebbek, esetleg méltányosabbak. Lejárt a régi gyáva érvelés ideje, miszerint a bíróknak nem feladatuk, hogy morális érveket hozzanak fel, illetve hogy sérti a demokráciát, ha megpróbálják, és csakis az a feladatuk, hogy érvényesítsék a jogot, és nem az, hogy a morálról spekuláljanak. Ez a régi érvelés egyben filozófia is, de rossz filozófia, mert olyan fogalmakhoz folyamodik a joghoz és a demokráciához, amelyeket nem ért. A jogi értelmezés, és különösen az alkotmányos értelmezés természetébôl következik, hogy happy end-et akar. 28 Nincs alternatíva, kivéve, ha a boldogtalan véget tûzzük ki célul, mert amióta az alkotmányozók szándékát vizsgáló elméletet elutasították, nem létezik semleges értelmezés. Ha megmondjuk, hogy mit jelent és miként értelmezhetô valami, bizonyos mértékig azt is megfogalmazzuk, hogy miként kellene lennie. De mi ez a mérték? Az amerikai alkotmányos regénynek része a Legfelsôbb Bíróság Dred Scott ügyben hozott ítélete, amely a rabszolgákat a tulajdon egy fajtájának tekintette, valamint a Bíróság XX. századi tulajdonhoz való joggal kapcsolatos döntései is, amelyek majdnem tönkretették Roosevelt New Deal programját. A történet tehát egészében véve mennyire tekinthetô vidámnak? Sok fejezete indokolja e kérdést, de csak részletes, értelmezô érveléssel lehetne válaszolni. A politikai és az intellektuális felelôsség azonban mégis az optimizmust látszanak erôsíteni. Az Alkotmány Amerika morális vitorlája, és nekünk ragaszkodnunk kell ahhoz a meggyôzôdéshez, amely dagasztja ezt a vitorlát, nevezetesen, hogy mindannyian egy morális köztársaság egyenlô jogú polgárai lehetünk. Ezt a nemes hitet csak optimizmussal lehet valóra váltani. (Fordította: Bakos Anita Lektorálta: Ilonszky Gabriella) JEGYZETEK 1 A jogelmélet néhány ága, például az elmúlt évtizedek realista és a kritikai jogelmélet mozgalmainak képviselôi szkeptikus álláspontra helyezkednek a politika szerepét illetôen. E mozgalmak képviselôi szerint, ha a jog a politikai moráltól függ, nem tarthat igényt arra, hogy objektíve igaz vagy érvényes legyen vagy objektív erôt tulajdonítsanak neki. Ezt a szkeptikus véleményt én nem tudom elfogadni. Vö. például, Law s Empire (Harvard University Press, 1986.). 2 Adarand Constructors, Inc. v. Pena, 115 S. Cr (1995.). 3 Texas v. Johnson, 491 U. S (1989.). 4 Vö. Antonin Scalia, Originalism: The Lesser Evil, The University of Cincinati Law Review, vol. 57. (1980.) o. 5 Vö. John Hart Ely, Democracy and Distrust: A Theory of Judicial Review (Harvard University Press, 1980.). Ely könyvével nagy hatást gyakorolt a jogelméletre, de nem amiatt, hogy különbséget tett az Alkotmánnyal kapcsolatos értelmezô és a nem értelmezô megközelítés között, amely elméletet szerencsére nem sokan tették magukévá, hanem azért, mert elsôk között volt, akik megértették, hogy a többségi elv érvényesülésének alkotmányos korlátai inkább elôsegítik, mint sértik a demokráciát. Véleményem szerint azonban tévedett, amikor ezt a magyarázatot azokra az alkotmányos jogokra korlátozta, amelyek inkább az alkotmányos folyamat jobbításaként értelmezhetôk, mint alanyi jogokként. Vö. The Forum of Principle, in A Matter of Principle (Harvard University Press, 1985.) c. cikkemmel. 6 A jog egységérôl és sérthetetlenségérôl szóló általános vita tekintetében vö. Law s Empire, 228. o. 7 Vö. Law s Empire, 228. o. 8 Thomas Babington, Lord Macaulay, levél H. S. Randallnek, május / tanulmány SZÁM / FUNDAMENTUM
AZ ÚJ MAGYAR MÉDIASZABÁLYOZÁS ALKOTMÁNYOSSÁGI KÉRDÉSEI. KOLTAY ANDRÁS egyetemi adjunktus (PPKE JÁK)
Iustum Aequum Salutare VII. 2011/2. 31 141. AZ ÚJ MAGYAR MÉDIASZABÁLYOZÁS ALKOTMÁNYOSSÁGI KÉRDÉSEI KOLTAY ANDRÁS egyetemi adjunktus (PPKE JÁK) LAPSÁNSZKY ANDRÁS egyetemi docens (SZIE DFK, ELTE ÁJK) I.
MIÉRT NINCS SZÜKSÉGÜNK MÁSODIK KAMARÁRA?
MIÉRT NINCS SZÜKSÉGÜNK MÁSODIK KAMARÁRA? Jakab András* (egyetemi docens, Pázmány Péter Katolikus Egyetem, Alkotmányjogi Tanszék) ÖSSZEFOGLALÓ A tanulmány a jelenlegi alkotmányozás apropóján elemzi végig
A magyar választási rendszer átalakítása. összehasonlító perspektívában
Prof. dr. Szigeti Péter (DSc.) Széchenyi István Egyetem Jogelmélet tanszék vezetője A magyar választási rendszer átalakítása összehasonlító perspektívában Előszó. 1. A választási rendszer és a választójog

References: Bíróság 
 Bíróság 
 Bíróság 
 Bíróság 
 Bíróság 
 Bíróság 
 Bíróság 
 Bíróság 
 Bíróság 
 Bíróság 
 Bíróság 
 Bíróság 
 bíróság 
 bíróság 
 bíróság 
 bíróság 
 bíróság 
 bíróság 
 Bíróság 
 Bíróság